2018 йилда Янги йил, Наврўз ва Мустақиллик куни байрамларида дам олиш кунлари кўпаяди\nЎзбекистон Республикаси Президентининг “2018 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги Фармонига мувофиқ, 2018 йилда Янги йил, Наврўз ва Мустақиллик куни давлат байрамларига тўғри келган қўшимча ишланмайдиган кунлар қонунчиликда белгиланмоқда, шунингдек, айрим дам олиш кунларини ушбу байрам саналарига яқин бўлган иш кунларига кўчирилиши амалга оширилмоқда.\nФоторепортаж: Навоийда байрам шукуҳи\nЯнги йил остонасида Навоий шаҳрининг кўчаю хиёбонлари байрам либосига бурканган. Ҳар қадамда шодлик, қувонч ҳукмрон. Айниқса, шаҳар марказида қад ростлаган баландилиги 24 метр бўлган арча барчани эртаклар дунёсига етаклайди.\n2018 йилда Ўзбекистонда неча кун дам олинади?\n2018 йилда 2 январь – сешанба, 20 март – сешанба, 31 август – жума кунлари қўшимча дам олиш кунлари этиб белгиланди. Бу Ўзбекистон Республикаси Президентининг “2018 йилда расмий саналарни нишонлаш даврида қўшимча ишланмайдиган кунларни белгилаш ва дам олиш кунларини кўчириш тўғрисида”ги фармонида келтирилган.\nЎғлимга ишонаман ва у билан фахрланаман\nПрезидентимизнинг 2017 йил 20 апрелдаги “Ички ишлар органлари таянч пунктларининг профилактика инспекторларини хизмат уй-жойи билан таъминлашга доир қўшимча чора-тадбирлар тўғрисида”ги қарори ижроси доирасида Сирдарё вилоятида ҳам салмоқли ишлар амалга оширилмоқда.\nАслида газетчилик бунақа бўлмаслигини ҳаммамиз билардик. Билсак-да, сен менга тегма, мен сенга тегмайман қабилида товуш чиқармай юравердик. Натижада нима бўлди? Касбимиз обрўсизланди.\n"Асл авлодлар" жамоаси ғолиб\n“Маҳалла – менинг тақдиримда” танловининг Наманган вилояти босқичида 12 жамоа баҳслашди.\nФоторепортаж: «Маҳалла – менинг тақдиримда» кўрик-танловининг Навоий вилояти босқичи\nНавоийда «Маҳалла – менинг тақдиримда» кўрик-танловининг вилоят босқичи бўлиб ўтди. Унда шаҳар ва туман босқичларида ғолиб бўлган 10 жамоа баҳслашди.\nПрофилактика инспектори: “Қасам – муқаддас. У бузилмайди, бажарилади”\nЖиззах вилояти ички ишлар бошқармаси таркибидаги таянч пунктларининг профилактика инспекторларидан яна 176 нафарига замонавий хизмат уйи ва имтиёзли кредит асосида харид қилинган енгил автомашина калити топширилди.\nБухорода “профилактика инспектори” коллеж ўқувчисини тунади\nБухоро шаҳридаги автомобиль ва йўллар коллежи ўқувчиси 17 ёшли Нурмаханов Еримбет учун ҳаммаси қўққисдан бошланди.\nМасъулиятни ҳис этмаётганлар энди уйғониши керак\nТан олиш керак, илгари одамлар ўзлари яшаётган туман ҳокими ёки прокурори қабулига кириш тугул, уларни телевизор орқали кўриши ҳам катта гап эди\nТашқи ишлар вазирлиги: Санкт-Петербургда бўлган портлашда Ўзбекистон фуқароси ҳам жабрланган\n2017 йилнинг 27 декабрь куни Россиянинг Санкт-Петербург шаҳридаги “Перекресток” савдо марказида маҳаллий вақт билан соат 18:30 атрофида портлаш содир бўлди.\nФоторепортаж: Самарқандда хайр-саховат тадбири\nЯнги йил байрами олдидан Самарқанд вилоят ҳокимлиги ва «Нуроний» жамғармаси вилоят бўлими вакиллари ёлғиз кексалар ҳолидан хабар олиб, уларга хайр-саховат кўрсатмоқда.\n28-30 декабрь кунлари Ўзбекистоннинг тоғли ҳудудларида қор кўчиши хавфи бор\nРеспублика Гидрометеорология марказининг хабар беришича, 29 декабрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 2-4 даража совуқ, кундузи 8-10 даража илиқ бўлади.\nАндижонда 2 миллион 928 минг сўмлик пиротехника воситалари ушлаб қолинди\nАндижон вилоятида 2017 йилнинг ўтган даврида контрабанда ва божхона қонунчилиги бузилиши ҳолатлари, шунингдек, мамлакатимизга ноқонуний тарзда товарлар олиб кирилиши ва чиқиб кетиши бўйича 617 ҳолат аниқланди.\nҚозоғистонда интернетда аноним шарҳлар ёзилиши таъқиқланди\nҚозоғистон Президенти Нурсултон Назарбоев ахборот ва коммуникация масалалари бўйича қонунчиликни такомиллаштиришга қаратилган “Қозоғистон Республикаси ахборот ва коммуникация масалалари бўйича айрим қонунчилик ҳужжатларига ўзгартиш ва қўшимчалар киритиш тўғрисидаги” қонунга имзо чекди, деб хабар беради Tengrinews.kz.\nТошкент туманида 111 кишининг турмуши ўзгарди\nБайрам арафасида Тошкент туманидаги “Мажнyнтол” маҳалла фуқаролар йиғинида яшовчи Фарҳод Худойназаров саломатлигини тиклаши учун моддий ёрдам сифатида махсус сертификат ҳамда турли дори-дармонлар олди.\nФарғоналик кам таъминланганларга беғараз ёрдам. Уйли бўлганлар қанча? Уйини таъмирлатганлар-чи?\nФарғона тумани "Новкент" маҳалла фуқаролар йиғинида яшовчи Дилшоджон Маҳаматовнинг уй-жойи Ўзбекистон Касаба уюшмалари федерацияси кўмаги билан таъмирлаб берилди. II гуруҳ ногирони Дилшоджон бундай юксак эътибор ва ғамхўрликдан беҳад мамнун.\n“Хитой – Қирғизистон – Ўзбекистон” темирйўли лойиҳаси Ўзбекистонга нима беради?\nХабар қилинганидек, 27 декабрь куни Тошкент шаҳрида Ўзбекистон Республикаси, Хитой Халқ Республикаси ва Қирғизистон Республикаси делегацияларининг “Хитой – Қирғизистон – Ўзбекистон” темирйўли лойиҳаси бўйича уч томонлама учрашуви бўлиб ўтди.\nФоторепортаж: Ҳаттотлик лабораторияси\nЛаборатория тарихий қўлёзмалар билан ишлаш, уларни сақлаш, таъмирлаш ишларини изчил давом эттиришга хизмат қилмоқда.\n1 250 доллар билан Кореяга ишга бориш мумкинми?\nЧет давлатга ишга боришнинг тартиб-қоидалари бор. Аммо шундай бўлса-да, орамизда унинг бошқача “йўли”ни топиб, одамларни лақиллатадиган учарлар ҳам учраб турибди.


Каратэ федерациясида раҳбар ўзгарди. Нурхон Нафасов лавозимини тарк этди - Zamin.uz\n08:01 / 27.09.2018\nКаратэ федерациясида раҳбар ўзгарди. Нурхон Нафасов лавозимини тарк этди\n«26 сентябрь куни пойтахтимизда жойлашган «Универсал» спорт саройининг мажлислар залида Ўзбекистон каратэ Миллий федерациясининг навбатдан ташқари конференцияси ўтказилди. Унда Ўзбекистон Миллий олимпия қўмитаси, Жисмоний тарбия ва спорт вазирлиги, Адлия вазирлиги вакиллари, федерация Ижроия қўмитаси аъзолари, вилоят федерациялари раҳбарлари, ҳакамлар, мураббийлар, терма жамоа аъзолари иштирок этишди», деб хабар қилмоқда Ўзбекистон каратэ Миллий федерацияси матбуот хизмати.\nЙиғилиш давомида федерацияда юзага келган бир қатор масалалар кўриб чиқилиб, муҳокама қилинди.\nШундан сўнг Ўзбекистон каратэ Миллий федерацияси раиси лавозимига Аламжон Тўхтасинович Муллаев номзоди илгари сурилган. Конференция иштирокчилари кўрсатилган номзодни қўллаб-қувватлашган ва Муллаев ташкилотнинг янги раҳбарига айланган.\nБунгача Осиё самбо иттифоқи президенти сифатида ишлаб келган Аламжон Муллаев энди Нурхон Нафасов ўрнида иш бошлади.\nНурхон Нафасов шу йилнинг май ойида 12 йиллик танаффусдан кейин яна Ўзбекистон каратэ Миллий федерациясига президент бўлганди. У бу сафар ярим йилга қолмай лавозимни тарк этиши сабаби номаълум. “Замин” янгиликларини “Youtube”да кузатиб боринг\nИноятов ўрнига Миллий банк раиси Ўзбекистон теннис федерациясига раҳбар бўлди\n6-03-2020, 20:35, Спорт\n20-12-2018, 21:25, Спорт\n13-11-2018, 09:25, Спорт\n6-06-2018, 10:50, Спорт\n3-06-2018, 07:02, Спорт\nНурхон Нафасов Ўзбекистон каратэ Миллий федерациясига президент бўлди\n16-05-2018, 19:57, Спорт


Ўзбекистонда жами 25 миллион 656 минг дозадан ортиқ коронавирусга қарши вакцина қўлланилди - EFFECT.UZ\n. 11:05 | 28.10.2021\n27 октябрда мамлакатимиз ҳудудлари бўйлаб 182 852 доза COVID-19га қарши вакцина қўлланилди. Улардан:\n1-босқич эмланганлар 54 812 нафарни,\n2-босқич эмланганлар 73 250 нафарни,\n3-босқич эмланганлар 54 790 нафарни ташкил қилди.\nАйни кунгача мамлакатимизда жами 25 656 772 доза вакцинадан фойдаланилди.\n1-босқич эмланганлар 13 379 855 нафарни,\n2-босқичда эмланганлар 8 218 734 нафарни,\n3-босқич эмланганлар 4 058 183 нафарни ташкил қилди.\nНаманган вилояти 23 470 доза, Фарғона вилояти 22 358 доза, Тошкент вилояти 20 959 доза билан банд қилди.\nБиринчи доза билан эмланиш кўрсаткичлари жами эмланувчиларга нисбатан 62,4 фоизни ташкил қилмоқда.\nTeglar:Toshkent, Вакцина, Наманган, Ўзбекистон, Фарғона\nЎзбекистонда ҳоким ва ҳоким ўринбосарларининг фаолият рейтинги эълон қилинди


Туристларга ҳаво транспортида хизмат кўрсатиш хусусиятлари » Iqtisodiyot » Slayd » Slayd | Prezentatsiya | PPT\nAsosiy / SlaydlarIqtisodiyot Туристларга ҳаво транспортида хизмат кўрсатиш хусусиятлари\nТуристларга ҳаво транспортида хизмат кўрсатиш хусусиятлари\nFayl hajmi 2,06 MB\n1.Ҳаво транспортида йўловчи ташишни тартибга солишнинг ҳуқуқий асослари.\n2.Халқаро авиаташувларни ҳуқуқий жиҳатдан таъминлаш.\n3.Ҳаво транспортида йўловчи ёки юк ташиш тўғрисидаги шартнома.\nҲаво транспортида йўловчи ташишни тартибга солишнинг ҳуқуқий асослари\nАвиаташувлар бошқа транспорт воситалари билан хизмат кўрсатишга нисбатан бир қанча ўзига хос хусусиятларга эга. Бу, энг аввало, об-ҳаво шароитига боғлиқлиги ҳамда самолётларнинг учиш ва қўниш жойларидаги ландшафт билан боғлиқ.\nШунга қарамай, авиаташувлар ўзининг асосий устунлиги — манзилга жуда тез элтиб қўйиши билан ер усти ва сув транспорти билан жиддий рақобатлашади.\nИчки авиаташув — жўнаш жойи, бориш манзили ҳамда барча қўниш жойлари бир давлат ҳудудида жойлашган бўлиб, ҳавода йўловчи ва юк ташиш.\nХалқаро авиаташув — жўнаш жойи ва бориш манзили икки давлат ҳудудида; агар бошқа давлат ҳудудида қўниш назарда тутилган бўлмаса, бир неча давлат ҳудудида жойлашган ҳавода йўловчи ва юк ташишдан иборат.\nТашиш даври қуйидагиларни ўз ичига олади: йўловчи ташишда – йўловчи аэропорт перронига ҳаво кемасига чиқиш учун кирган пайтдан бошлаб у перронни ташувчининг ваколатли шахслари кузатувида тарк этгунга қадар даври;\nБагаж ташишда — багаж ташиш учун қабул қилинган пайтдан у олувчига берилгунга ёки белгиланган қоидаларга биноан бошқа ташкилотга топширилгунга қадар даврга айтилади.\nБунда перрон деганда- фуқаро аэродромнинг йўловчилар чиқиши ва тушиши, багаж, юк ва почтани юклаш ва тушириш, шунингдек бошқа хизмат кўрсатиш турлари учун ҳаво кемаларини жойлаштиришга мўлжалланган учиш майдонининг қисмига тушунилади.\nХалқаро авиаташувларни ҳуқуқий жиҳатдан таъминлаш\nДунё миқёсидаги ва икки томонлама конвенциялар халқаро авиаташувларни тартибга солувчи асосий ҳужжат ҳисобланади.\nХалқаро битимлар учишларни тартибга солувчи халқаро нормалар ва қоидаларни, шунингдек мазкур давлатлар ҳудуди устида авиаташувларни ташкил этиш принципларини ишлаб чиқади.\nХалқаро фуқаро авиацияси соҳасидаги дастлабки ҳуқуқий ҳужжатлардан бири 1929 йилда қабул қилинган «Халқаро авиаташувларга дахлдор айрим қоидаларни унификация қилиш тўғрисида»ги Варшава конвенциясидир.\nВаршава конвенцияси 1955 йилги Гаага баённомаси, 1971 йилги Гватемала баённомаси ва 1975 йилги Монреаль баённомаси билан киритилган қўшимча ва ўзгартиришлар орқали ривожлантирилди. Йўловчининг ўлими ёки унинг соғлиғига шикаст етказилганлиги, багажнинг йўқотилганлиги ва шикастланганлиги учун ташувчининг жавобгарлиги тўғрисидаги қоида Варшава конвенциясига киритилган муҳим банд ҳисобланади. Ушбу ҳужжатга биноан, халқаро рейсларда йўловчининг ҳаёти ва соғлиғи учун ташувчининг жавобгарлиги аксарият ҳолларда 10 000 (10 минг)АҚШ доллари билан чегараланади.\nФуқаро авиацияси халқаро ташкилоти – ICAO (International Civil Aviation Organization) (2003 йил 4 ноябрда кучга кирган Монреаль конвенцияси 1999 йилда доирасида тузилган) авиаҳалокатлардан жабр кўрган шахслар ва уларнинг қариндошларига тўловлар бўйича Варшава конвенциясида белгиланган лимитларни бекор қилди.\nБордию авиакомпания ҳодисада айбдор деб топилса, жавобгарликнинг иккинчи даражаси амалга киритилади ва унда зарарни қоплаш бўйича тўланадиган товон пули суммаси чегараланмайди. Ташувчининг йўловчилар багажини йўқотганлик учун жавобгарлиги ҳам оширилди.\nМонреаль конвенцияси кучга кирган пайтгача уни 31 давлат имзолади (Барбадос, Бахрейн, Белиз, Ботсвана, Македония, Греция, Иордания, Камерун, Канада, Кения, Кипр, Колумбия, Қувайт, Мексика, Намибия, Нигерия, Янги Зеландия, Танзания, Бирлашган Араб Амирликлари, Панама, Парагвай, Перу, Португалия, Руминия, Сурия, Словакия, Словения, АҚШ, Чехия Республикаси, Эстония, Япония). Янги ҳужжатга Ўзбекистон расман қўшилгани йўқ, шу сабабли мамлакатимизда халқаро авиаташувларни амалга оширишда Варшава конвенцияси амал қилади.\nЖаҳон ҳаво йўлларидаги фаолиятни тартибга солиш учун бир неча халқаро ташкилотлар тузилган бўлиб, уларнинг мақсади халқаро авиация алоқаларини ривожлантиришнинг стратегик йўналишларини ишлаб чиқишдан иборат. Энг обрўли ташкилотлар қаторига Фуқаро авиацияси халқаро ташкилоти – ICAO (International Civil Aviation Organization) ва Ҳаво транспорти халқаро уюшмаси – IATA (International Air Transport Association) киради.\nICAO ташкилоти 1944 йили Чикагода ҳукуматлараро ташкилот сифатида тузилган бўлиб, бугунги кунда унга жаҳоннинг 187 мамлакати аъзо. ICAO томонидан кўриладиган асосий масалалар доирасига қуйидагилар киради:\nсамолётлар учун навигация системаларининг унификация қилинган қоидаларини ишлаб чиқиш;\nучиш хизматлари фаолиятини мувофиқлаштириш, ҳаво йўллларининг хавфсизлиги, шу жумладан мунтазам авиаташувларга лицензиялар бериш;\n- ташкилотга аъзо мамлакатларга техник ёрдам кўрсатиш ва ш.к.\n2001 йилнинг сентябрь—октябрь ойларида Монреалда (ICAO штаб-квартирасида) ICAOнинг навбатдаги, 33-чи Ассамблеяси бўлиб ўтди. У 11 сентябрда АҚШда юз берган фожиа муносабати билан халқаро фуқаро авиациясида учишлар хавфсизлигини оширишнинг глобал стратегиясини ишлаб чиқишга чақирди. Ассамблеяда 2004 йилдан бошлаб: Учишлар хавфсизлигини таъминлаш устидан назоратни ташкил этишни текшириш Универсал дастурини кенгайтириш;\nIATA қошида Ҳаво транспорти ходимларини касбий жиҳатдан тайёрлаш ва уларнинг малакасини ошириш институти ташкил этилган бўлиб, у фуқаро авиацияси идоралари ходимлари, авиакомпаниялар ва аэропортлар, юк ташиш соҳасида банд бўлган ташкилотларнинг ходимлари, шунингдек туристик сектор ходимларини ўқитиб-ўргатиш ва малакасини ошириш учун ўқув-машқ дастурлари ва методикаларининг тўлиқ комплексини таклиф қилади.\nҲаво транспортида йўловчи ёки юк ташиш тўғрисидаги шартнома\nҲаво кемасининг йўловчиси авиаташув учун ҳақ тўлаши, ёнида ташувчи белгилаган багажни бепул ташиш меъёридан ортиқ багаж бўлган тақдирда эса шу багаж учун ҳам ҳақ тўлаши шарт.\nҲавода йўловчи ёки юк ташиш тўғрисидаги ҳар бир шартнома ва унинг шартлари ташувчи ёки унинг агентлари томонидан бериладиган ташиш ҳужжатлари билан тасдиқланади.\nТашиш ҳужжатларига қуйидагилар киради:\nйўловчи чиптаси (Passenger Ticket) — йўловчи ташишда берилади. У йўловчи ва багажни ҳавода ташиш тўғрисида шартнома тузилганлигини тасдиқловчи, багаж квитанцияси илова қилинган ҳужжат ҳисобланади;\nбагаж квитанцияси (Baggage Check) — чиптанинг ўринлар сони ва топширилган багаж оғирлиги кўрсатилган қисми бўлиб, ташувчи томонидан йўловчи топширган багаж учун тилхат тарзида берилади;\nпуллик багаж квитанцияси (Excess Baggage Ticket) — бепул ташиш меъёридан ортиқ багаж ёки ҳақ тўлаш мажбурий бўлган ашёлар учун ҳақ тўланганлигини, шунингдек багажнинг эълон қилинган қиммати учун йиғимлар тўланганлигини тасдиқловчи ҳужжат;\nавиаюк ҳужжати (Air Waybill) — ташувчининг маршрутлари бўйича юк ташишга юк жўнатувчи билан ташувчи ўртасида тузилган шартномани тасдиқловчи ҳужжат.\nЙўловчи ташиш тўғрисидаги шартномани тузишда муайян қоидаларга риоя қилиниши лозим.\nЖадвалда ва чиптада кўрсатилган жўнаш вақти шартноманинг мажбурий шарти ҳисобланмайди ва ташувчи томонидан кафолатланмайди. Учиш хавфсизлигини таъминлаш мақсадида рейс бекор қилиниши, бошқа вақтга ўтказилиши ёки кечиктирилиши мумкин. Учиш, қўниш аэропортларида ёки қўниб ўтиш жойларида об-ҳаво шароитининг ёмонлашиши, табиий офатлар, учиш-қўниш йўлаги ҳолатининг бузилиши ва шу кабилар юқорида зикр этилган ўзгартиришларга сабаб бўлиши мумкин\nАгар йўловчининг ҳужжатлари нотўғри расмийлаштирилган ёки тўлиқ ҳажмда тақдим этилмаган бўлса, ташувчи уни ташишдан бош тортишга ҳақли. Бунда давлат органлари томонидан берилган ҳужжатларнинг мавжудлиги, ҳақиқийлиги ва тўғри расмийлаштирилганлиги учун фақат ана шу органлар ҳамда фуқаро жавобгар бўлади. Шу муносабат билан кўпинча бундай вазиятларда йўловчи ташувчига қиладиган барча даъволар асоссиз ҳисобланади. Ташувчи бундай ҳужжатларни расмийлаштирганлик учун жавобгар бўлмайди.\nМажбурий воз кечиш қуйидаги ҳолатлар билан белгиланиши мумкин:\nчиптада кўрсатилган рейснинг бекор қилишини ёки кечиктирилиши;\nбронлаштиришда йўл қўйилган хато туфайли рейсда ўрин ёки чиптада кўрсатилган хизмат кўрсатиш классини тақдим этишнинг иложи йўқлиги;\nфавқулодда ҳолат туфайли чиптада кўрсатилган аэропортда қўнишнинг мумкин эмаслиги;\nушбу рейсни амалга ошираётган ҳаво кемаси турининг алмаштирилиши;\nйўловчининг ёки у билан бирга ҳаво кемасида кетаётган оила аъзосининг бетоблиги;\nташувчининг йўл ҳужжатларини нотўғри расмийлаштириши;\nҳаво кемаси кечикиши ёки йўловчи трансфер аэропортига етиб келиши лозим бўлган рейс бекор қилиниши натижасида трансфер аэропортидан чиптада кўрсатилган рейсда учиб кетишнинг мумкин эмаслиги.\nTeglar: йўловчи билан ташиш багаж хал1179аро 1203аво бўлиб давлат ташувчи кўрсатилган 1202аво фу1179аро чиптада томонидан мумкин бош1179а 1179илинган ташувчининг Варшава тў1171рисидаги\nТуристларга транспортида хизмат кўрсатишни ташкил қилиш курсининг маз ...\nТуристларга махсус транспорт воситаларида хизмат кўрсатиш\nТуризмни ривожлантиришда транспортнинг аҳамияти\nАхолига маиший хизмат курсатиш сохалари\nХалқаро туристларга экскурсия хизматини курсатиш\nХалқаро туристларга экскурсия хизматини кўрсатиш\nЮридик хизматнинг ҳуқуқий холати\nТуристик ташкилотлар таснифи\nСув ресурсларидан фойдаланганлик учун солиқ бўйича солиқ ҳ ...


Ўш шаҳрида фаолият юритувчи Бобур номидаги ўзбек мусиқали академик театри шоҳ ва шоир Заҳириддин Муҳаммад Бобур таваллуд топган кунлари водий вилоятларида гастроль сафарини уюштирмоқда. Дўстлик ришталарининг тикланиши айнан Бобур Мирзо таваллуди арафасига тўғри келганлигида ҳам рамзий маъно бор. Буюк салтанат асосчиси адабиёт ва санъат орқали халқларни бирлаштирган, эл-улус фаровонлиги йўлида улкан ишларни амалга оширган. Унинг ёрқин сиймоси бугунги кунда ҳам эзгу мақсадларга хизмат қилмоқда.\n- Ушбу ижодий сафар Ўзбекистон ҳукуматининг таклифига биноан амалга оширилди, - дейди Бобур номли ўзбек мусиқали академик драма театри директори Набижон Мамажонов. – Труппамизда турли миллатга мансуб 40 нафар актёр меҳнат қилади. Улар ижросидаги “Ботир Манас” спектаклини Андижон, Наманган ва Фарғона шаҳарларида намойиш этишни режалаштирганмиз. Сўнгги бор бундай ижодий дийдорлашув 2005 йилда ташкил этилган эди.\nАндижон шаҳридаги қўғирчоқ театрида бадиий жамоа Жалил Содиқов асари асосида Набижон Сабр (Мамажонов) томонидан саҳналаштирилган “Айкол Манас” спектали намойиш этди.\nСпектакль премьерасига ўқувчи-ёшлар, нуронийлар, қирғиз миллатига мансуб ватандошларимиз, кенг жамоатчилик вакиллари йиғилди. Театр санъати ихлосмандлари асарни катта қизиқиш билан томоша қилдилар.\n- Икки халқ ўртасидаги маданий алоқаларнинг мустаҳкамланиб бораётганидан жуда хурсандмиз, - дейди актёр Маҳмуд Раҳматов. – Андижонликлар бизни яхши кутиб олишди. Дўстлик ришталаримиз узилмасин.\n“Айкол Манас” драмасининг асосини “Манас” эпосининг афсонавий воқеалари – “Кокотлар базми” ва “Катта жанг” достонлари ташкил этади. Саҳна асари томошабинлар учун манзур бўлди.\nСпектакль намойишига ташриф буюрган Андижон вилояти ҳокими Шуҳратбек Абдураҳмонов қирғизистонлик меҳмонларни қизғин қутлаб, уларнинг санъатига юқори баҳо берди.\nЎзбекистон Ўш Заҳириддин Муҳаммад Бобур


25.02.2014 Чоп этиш учун\nОлий Мажлис Қонунчилик палатаси томонидан таклиф этилган кун тартиби тасдиқланганидан кейин депутатлар “Судьяларнинг малака ҳайъатлари тўғрисидаги низомга ўзгартиш ва қўшимчалар киритиш ҳақида”ги қонун лойиҳасини кўриб чиқдилар. Қонун лойиҳаси Ўзбекистон Республикаси Президентининг 2012 йил 30 ноябрда қабул қилинган “Судлар фаолиятини янада такомиллаштириш бўйича ташкилий чора-тадбирлар тўғрисида”ги фармонига мувофиқ ишлаб чиқилди. Унда судьялар лавозимларига номзодларни танлаш, тайёрлашнинг ташкилий-ҳуқуқий механизмлари тизимини тубдан яхшилаш, суд ҳокимиятининг чинакам мустақиллигини бундан буён ҳам таъминлаш, судьяларнинг малака ҳайъатлари фаолиятининг ташкил этилишини такомиллаштириш чора-тадбирлари назарда тутилган.\nМуҳокама чоғида билдирилган фикр-мулоҳазаларни инобатга олган ҳолда Қонунчилик палатаси ушбу қонунни қабул қилди. Қонун маъқуллаш учун Олий Мажлис Сенатига юборилади.\nСўнгра депутатлар “Ўзбекистон Республикасининг айрим қонун ҳужжатларига ўзгартишлар киритиш тўғрисида”ги қонун лойиҳасини кўриб чиқдилар. Қонун лойиҳаси Ўзбекистон Алоқа ва ахборотлаштириш агентлигининг Ўзбекистон Алоқа, ахборотлаштириш ва телекоммуникация технологиялари давлат қўмитаси этиб ўзгартирилиши муносабати билан ишлаб чиқилди. Айрим ҳуқуқий нормаларни амалдаги қонун ҳужжатларига мувофиқлаштириш мақсадида “Радиочастота спектри тўғрисида”ги, “Алоқа тўғрисида”ги қонунларга, Ўзбекистон Республикасининг Маъмурий жавобгарлик тўғрисидаги ва Ҳаво кодексига тузатишлар киритилмоқда.\nҲар томонлама моддама-модда муҳокама чоғида депутатлар қонун лойиҳасини янада такомиллаштиришга қаратилган таклифлар ва фикр-мулоҳазаларни билдирдилар. Масъул қўмитага қонун лойиҳасини кейинги ўқишда кўриб чиқиш учун тайёрлаш чоғида депутатлар фикрларини инобатга олиш топширилди.\nОлий Мажлис Қонунчилик палатаси ўз ваколат доирасига тааллуқли бошқа масалаларни ҳам кўриб чиқди.\nКўришлар сони: 5266


«Америка қайтди!»: Байденнинг кескин баёнотидан сўнг...\n22.02.2021 12:23 0 3286\nД.Трамп ташқи сиёсатда ЕИ, НАТО билан анъанавий дўстлик муносабатларига у қадар аҳамият қаратмаган, шу важдан икки томонлама муносабатлар совуқлашган эди. Бу эса анъанавий рақиблар – Россия ва Хитойга қўл келган эди. Янги президентнинг «Америка қайтди!» дея тагдор баёнот бериши рақибларга осон бўлмаслигидан далолат бермоқда.\nХориж 15/05, 12:11\nХориж 24/04, 18:12\nБайден хорижга сафарларини қайси мамлакатлардан бошлаши маълум қилинди


Янги ички ишлар вазирига Тошпулат Рахматуллаевнинг янги мурожаати | Ўзбекистон ва жахон янгиликлари\nЯнги ички ишлар вазирига Тошпулат Рахматуллаевнинг янги мурожаати\nЖамият 12 сентябрь 15:55 1 181\n40 кун ўтганлигига қарамасдан, Ички ишлар вазирлиги самарқандлик подполковникнинг хатти-ҳаракатига қонуний жавоб қайтармади ва менинг мурожаатимни жавобсиз қолдириб, ўзи ҳам мавжуд қонунчиликни бузди. Энди янги тайинланган вазир Пўлат Бобожоновга мурожаат қилдим, деб ёзади самарқандлик журналист Тошпўлат Раҳматуллаев ўзининг Фейсбукдаги шахсий саҳифасида.\nВоқеа тафсилотини ёзиб ўтирмайман. Бу ҳақда 1 август куни турли веб-сайтлар хабар тарқатди, менинг ўзим 4 августда ички ишлар вазирига очиқ хат билан мурожаат қилдим. Хатни, шунингдек, ИИВ виртуал қабулхонасига (мурожаатим ИИВда 4579/17 рақами остида рўйхатга олинган) ҳамда вазирликнинг електрон манзилига жўнатдим. Шунча вақт ўтишига қарамасдан, ҳуқуқ ва тартиботга мутасадди бўлган давлат органидан жавоб йўқ. Буни қандай тушунса бўлади? Бу ниманинг аломати?\nНега 1 август – тест синовлари ўтаётган кун репортаж тайёрлашимга тўсқинлик қилган ички ишлар органи подполковнигининг хатти-ҳаракатига Ички ишлар вазирлиги томонидан ҳозиргача ҳуқуқий баҳо берилган эмас? Ўз ҳаракати билан подполковник нафақат менинг журналистик фаолиятимга тўсқинлик қилди, балки “нима ёзишингиз ва кимга хизмат қилишингизни биламан” деб, мени ҳақоратлади, ўзини таништирмасдан ва хизмат гувоҳномасини кўрсатмасдан у “Ички ишла органлари тўғрисида”ги Қонун талабарини бузди. Шунингдек, у фотоаппаратимдаги суратларни ўчириб, менинг мулкимга зарар етказди.\nМен журналист сифатида очиқ фаолият юргизяпман. Нега орқамдан ИИБ ходимлари пойлаб юришади. Президентимиз Ш.Мирзиёев Самарқандга келган кунлар кузатиш айниқса кучайди. Ҳовлимиз қаршисида “Жигули”да (давлат рақами 30 0 964 ВА) мени пойлаб ўтирган икки кишининг суратини илова қиляпман. Нима, давлатимиз раҳбари билан учрашиб қолмасин, бор камчиликларни айтмасин деб, мени пойлашдими ёки бу ерда бошқа гап борми?\nВазирликдан жавоб оламан, ўзларинг томондан ҳолатга холис баҳо берилади деган мақсадда шу вақтгача прокуратурага мурожаат қилмаган эдим. Энди нафақат подполковникнинг хатти-ҳаракатига, балки ИИВга 4 август куни қилган мурожаатимга шу вақтгача жавоб қайтармасдан, мавжуд қонунчиликни бузганлиги учун қонуний баҳо берилишини сўраб Бош прокуратурага мурожаат қиламан.


Асқар Муҳиддинов "Қизилқум"да / CHAMPIONAT.asia\n11:45Англия футболида тарихий кун. Туманли албионда биринчи бор гол VAR тизими сабаб ҳисобга олинди (ФОТО + Видео) 0 11:43Хуршид Ходжаев операция қилинди 0 11:41Хамес: "Виждоним тоза" 3 11:28Владимир Сафаровни табриклаймиз! 1 11:22Olamsport: Шоҳжаҳон Ўзбекистонга қайтмоқда, МакГрегор камардан маҳрум қилинади, Истомин Australian Open'да ўйнади 0 11:09Умид Аҳмаджонов: "25 январда ЎФФнинг навбатдан ташқари конференациясини ўтказамиз" 44 11:02Спортчилар ижтимоий тармоқларда 2 11:02Роналду - Перес ҳақида: "Доимо эртага дейишади, аммо гап пулда эмас" 19 10:31“Реал”га нима етишмаяпти ёки ким ортиқча? 52 10:27Ўзбекистон ОТЖ Японияга қарши ўйинга тайёргарликни бошлади 23 10:00Анвар Ражабов ҳозир қаерда? 16 09:55Клопп нега МЮга рад жавобини берганини маълум қилди 21 09:33У кетмайди. Жозе Моуриньо МЮда камида 2021 йилгача қолади 11 09:16Пеле ЖЧга асосий даъвогар қайси жамоа эканлигини маълум қилди 15 09:00“Челси”га “Рома” ҳимоячиси керак 3\nАсқар Муҳиддинов "Қизилқум"да\n02 авг 21:48\nЗарафшоннинг "Қизилқум" жамоасида бир қатор ўзгаришлар амалга оширилмоқда.\nБиринчи даврада жамоа шарафини ҳимоя қилган кўплаб футболчилар клуб лагерини тарк этишган. Шунингдек мураббийлар штабида ҳам сезиларли ўзгариш қилинди. Бунгача жамоа бошқарувида ишлаб келган Рустам Забиров ўз аризасига биноан ишдан кетган бўлса, унинг ўрнини Юрий Лукин эгаллади. Биринчи лига жамоаси "Зарафшон-ПФК"ни бошқарган ушбу маҳаллий мураббий эндиликда "Қизилқум"да вақтинчалик бош мураббий вазифасини бажарувчи сифатида ишлайдиган бўлди.\nУшбу мураббийнинг жамоада иш бошлаши таркибда "Зарафшон-ПФК" футболчиларини пайдо бўлишини таъминлади десак муболаға бўлмайди. Шу боис биринчи лигада ўзини кўрсатишга эришган футболчиларнинг айримлари эндиликда "Қизилқум" шарафини ҳимоя қиладиган бўлди.\nУндан ташқари биринчи даврада "Сўғдиёна"да тўп сурган Ҳуршид Йўлдошев билан Жалил Кимсанов ҳам "Қизилқум" билан келишувга эришган. Шунингдек "Пахтакор"дан Бобур Искандаров ҳам жамоа йиғинига келиб қўшилди. Таркибдаги энг сўнгги ўзгариш деб, Асқар Муҳиддиновни айтиш мумкин. Маълумотларга кўра, яқинда "Бухоро" билан хайралашган Муҳиддинов иккинчи даврани "Қизилқум"да ўтказадиган бўлди.\nКлуб расмийлари шу кунларда ПФЛга клуб заявкасини топширмоқда. Бошқа ўзгаришлар хусусида кейинроқ яна маълумот берамиз.


05:00 / 02.03.2017 1472 pdf Ўқиш режими + -\n«Киши бир калимани гапиради. У бунда ҳеч гап йўқ деб ўйлайди. У билан дўзахга етмиш йилга қулайди», дейилган.\nШарҳ: Шунинг учун тилни тийиш керак. Оғзига келганни бўғзига етмай гапиравериш керак эмас. Мўмин банда оғзидан чиқаётган ҳар бир сўзнинг жавобини беришини унитмаслиги за-рур. Шу билан бирга банда бир оғиз сўз билан дўзахи бўлиб қолиши ҳеч гап эмаслигини зинҳор эсдан чиқармаслиги керак.\nЯна ўша кишидан ривоят қилинади: «Набий саллаллоҳу алайҳи вассалом: «Банда Аллоҳнинг розилигига оид бир калимани гапиради. Унга эътибор ҳам бермайди. Аммо Аллоҳ у билан ўша банданинг даражасини кўтаради. Банда Аллоҳнинг ғазабига оид бир калимани гапиради. Унга эътибор ҳам бермайди. Аммо у билан дўзахга қулайди», дедилар». Бухорий ва Термизий ривоят қилишган.\nТермизийнинг лафзида: «Бирингиз Аллоҳнинг розилигига оид бир калимани гапиради. Унинг етадиган жойини гумон ҳам қилмайди. Аллоҳ у билан унга Ўзига рўбарў бўладиган кунгача ўз розилигини битади. Бирингиз Аллоҳнинг ғазабига оид бир калимани гапиради. Унинг етадиган жойини гумон ҳам қилмайди. Аллоҳ у би-лан унга Ўзига рўбарў бўладиган кунгача ўз ғазабини битади», дедилар».\nШарҳ: Бундан бир оғиз сўз билан дўзахи ёки жаннати бўлиб қолиши ҳеч гап эмас экан. Шунинг учун ёмон гап-сўзлардан тил-ни тиймоқ ва яхши гап-сўзларнигина сўзлаб юрмоқ лозим экан.\nЯна ўша кишидан ривоят қилинади: «Набий саллаллоҳу алайҳи вассалом: «Ким Аллоҳга ва охират кунига иймон келтирган бўлса, яхшиликни гапирсин ёки жим турсин», дедилар». Тўртовлари ривоят қилишган.\nШарҳ: Фақат яхши гапни гапиришлик, ёмон гапдан мутлақо узоқ бўлишлик Аллоҳ таоло.га ва қиёмат кунига бўлган иймоннинг аломати бўлар экан.\nСаҳл ибн Саъд розияллоҳу анҳудан ривоят қилинади: «Набий саллаллоҳу алайҳи вассалом: «Ким менга икки жағи ва икки оёғи орасидаги нарсанинг зомини бўлса, мен унинг учун жаннатнинг зомини бўламан», дедилар». Икки шайх ва Термизий ривоят қилишган.\nШарҳ: Банда тилини ва фаржини ёмонликдан тийса жаннатга кириши кафолатли бўлиб қолар экан. Бас, ҳар банда ўша кафолат-ни Пайғамабар алайҳиссаломдан олишга ҳаракат қилмоғи лозим.\nСуфён ас-Сақафий розияллоҳу анҳудан ривоят қилинади: «Эй Аллоҳнинг Расули, Менга бир сўз айтинг, уни маҳкам тутай», дедим.\n«Роббим Аллоҳдир, дегин ва кейин мустақим бўлгин», дедилар. «Эй Аллоҳнинг Расули, менинг учун энг кўп қўрқадиган нарсангиз нима?» дедим.\nУ зот қўллари билан билларини ушдаб туриб:\nИбн Умар розияллоҳу анҳудан ривоят қилинади: «Набий саллаллоҳу алайҳи вассалом: «Аллоҳнинг зикрисиз гапни кўпайтирманглар. Чунки Аллоҳнинг зикрисиз гапни кўпайтириш қаттиқ қилади. Албатта, Аллоҳдан энг узоқ киши қалби қаттиқдир», дедилар».\nУмму Ҳабиба розияллоҳу анҳудан ривоят қилинади: «Набий саллаллоҳу алайҳи вассалом: «Одам боласининг барча гапи унинг зиддигадир. Унинг фойдасига эмасдир. Илло амри маъруф ва наҳйи мункар ёки Аллоҳ таолонинг зикри бундан мустасно», дедилар».\nАбу Саъид розияллоҳу анҳудан ривоят қилинади: «Набий саллаллоҳу алайҳи вассалом: «Одам боласи тонг оттирса барча аъзолар тилга зорланиб: «Бизнинг ҳақимизда Аллоҳдан қўрқ! Албатта, биз сенга боғлиқмиз. Агар сен тўғри бўлсанг, биз ҳам тўғри бўламиз. Агар сен қийшайсанг, биз ҳам қийшаямиз», дерлар», дедилар».\nМуоз ибн Жабал розияллоҳу анҳудан ривоят қилинади: «Набий саллаллоҳу алайҳи вассалом: «Биров ўз биродарини бир гуноҳда айбласа, ўшани ўлимидан олдин ўзи ҳам қилиши бор», дедилар».\nШарҳ: Бировларнинг айбини беҳуда равишда, ғийбат тариқасида гапириш ўз эгасининг бошига кулфат келтиради. Тавба қилиб, хатосини яшириб юрган одамларни айблаш яхши эмас. Аммо тавба қилмай, ошкоро тарзда гуноҳларни қилиб юрганларни танқид қилиш жоиз.\nВосила розияллоҳу анҳудан ривоят қилинади: «Набий саллаллоҳу алайҳи вассалом: «Биродарингни сўкишни зоҳир қилма. Тағин Аллоҳ унга раҳим қилиб, сени балога гирифтор қилиб қўймасин», дедилар».\nУшбу еттитани Термизий ривоят қилишган.\nШарҳ: Банда ҳеч қачон ўзидан паст даражадаги одамни ҳақорат қилиб унга пастназар билан қарамасилиги лозим. Чунки замон айланиб ўринлар алмашиб қолиши ҳам мумкин. Шунинг учун эҳтиёт бўлмоқ керак.\n05:00 / 02.03.2017 1436\n05:00 / 02.03.2017 1563\n1375 05:00 / 01.03.2017\n1373 05:00 / 03.03.2017\n1864 05:00 / 01.03.2017\n1613 05:00 / 03.03.2017


Шавкат Мирзиёев Беларусь бош вазири ва Россия саноат вазирини қабул қилди\n20:42 / 25.04.2022\nЎзбекистон президенти Беларусь бош вазири билан амалий ҳамкорликни ривожлантириш истиқболларини муҳокама қилди, шу куни Россия делегацияси ҳам қабул қилинди.\n25 апрель куни Ўзбекистон президенти Шавкат Мирзиёев шу кунларда Тошкент шаҳрида ўтаётган «ИННОПРОМ. Марказий Осиё» халқаро кўргазмасида Беларусь делегациясига бошчилик қилаётган Беларусь бош вазири Роман Головченкони қабул қилди.\n2019 йил август ойида Беларусга қилинган олий даражадаги ташрифда эришилган келишув ва битимларни амалга ошириш масалалари кўриб чиқилди.\nКейинги йилларда Ўзбекистон-Беларусь кўп қиррали ҳамкорлиги ривожида юқори суръат кузатилаётгани мамнуният билан қайд этилди.\nЖумладан, ўзаро савдо кўркаткичлари барқарор ўсиб, жорий йил бошидан буён 57 фоизга ошди. Иқтисодиётнинг устувор тармоқларида икки мамлакат етакчи корхоналарининг кооперацияси кенгайиб бормоқда.\nУчрашувда товар айирбошлаш ҳажмини ошириш ва мутаносиблигини таъминлаш, жумладан, бунга қишлоқ хўжалиги ва саноат маҳсулотларини тўғридан тўғри етказиб бериш, савдо уйлари тармоғини ривожлантириш орқали эришишга алоҳида эътибор қаратилди.\nМашинасозлик, электротехника, фармацевтика, тўқимачилик ва озиқ-овқат саноатида, қишлоқ хўжалиги ва туризм соҳаларида қўшма лойиҳаларни илгари суриш муҳимлиги қайд этилди.\nҲудудлараро ҳамкорлик салоҳиятини рўёбга чиқариш, инновацион дастурлар ва маданий-гуманитар алмашинувни биргаликда қўллаб-қувватлаш истиқболлари ҳам муҳокама қилинди.\nЎзбекистон ва Беларусь ўртасидаги ўзаро манфаатли амалий ҳамкорликни янада ривожлантириш бўйича икки мамлакат ҳукуматлари томонидан «йўл харитаси» қабул қилиниши юзасидан келишувга эришилди.\nШу куни Ўзбекистон раҳбари халқаро саноат кўргазмасида иштирок этиш учун Россия делегацияси бошчилигида мамлакатимизда бўлиб турган Россия Федерацияси саноат ва савдо вазири Денис Мантуровни ҳам қабул қилди.\nОлий даражадаги келишувларни амалга ошириш доирасида Ўзбекистон-Россия амалий ҳамкорлигини янада кенгайтириш масалалари кўриб чиқилди.\nЎзаро товар айирбошлаш ҳажмини ошириш, инвестиция дастурларини амалга ошириш ва янги маҳаллийлаштириш лойиҳаларини илгари суриш, икки мамлакат ҳудудлари кооперацияси учрашувнинг асосий мавзуси бўлди.\nМашинасозлик, металлургия, қишлоқ хўжалиги, енгил саноат, кимё ва фармацевтика тармоқларида қўшма лойиҳаларни амалга оширишга алоҳида эътибор қаратилди.


Самарқандда ҳар бир маҳалла обод масканга айланади - zarnews.uz\nБу ҳақда Самарқанд шаҳар ҳокими Бобурмирзо Облоқулов маълум қилди.\nҲокимнинг айтишича, “Обод маҳалла” дастури доирасида шаҳардаги Янги ҳаёт маҳалласида бунёдкорлик ишлари амалга ошириляпти. Ҳудудда реконструкция қилиниши режалаштирилган 61-мактабга 2 миллиард 964 миллион сўм маблағ сарфланмоқда.\nБундан ташқари, қайд қилинган дастур доирасида Янги ҳаёт билан бирга Дўстлик маҳалласидаги 9,5 километр ички йўл таъмирланяпти. Бу икки маҳаллада қишда лой, ёзда чанг бўладиган кўча қолмади, ҳисоб. Чунки ўтган давр мобайнида 8 километр ана шундай ички йўлга шағал тош тўкилиб, таъмирланди. Энг муҳими, асфальтлаш ишларидан олдин маҳаллаларда ички коммуникация тармоқлари - ичимлик сув ва оқова тармоқлари кўрикдан ўказилиб, зарур таъмирлаш ишлари амалга ошириляпти.\nУмуман, ушбу маҳаллаларда 17,4 километр ичимлик сув ва оқова тармоқлари тортиляпти. Шунингдек, 14 километр пиёдалар йўлакларини қуриш ва таъмирлаш ишлари режалаштирилган.\nМаҳаллаларда 270 та хонадон уй-жой фондининг ташқи қиёфасини яхшилаш режалаштирилган. Электр таъминотини яхшилаш мақсадида 7,7 километр тармоқ тортилиб, 2 та трансформатор ва 165 та таянч ўрнатиляпти.


Телеграмда спамдан чиқиш учун нима қилиш керак – йўриқнома - 23 Августа 2020 - www.SheJoT.CoM\nГлавная » 2020 » Август » 23 » Телеграмда спамдан чиқиш учун нима қилиш керак – йўриқнома\nКўп ҳолларда фойдаланувчи спам учун телеграммда «блоклаб» қўйилади, бундай вазиятда нима қилиш кераклигини эса асло билмайди. Агар сиз ҳар куни ўнлаб фойдаланувчиларнинг тинчини бузадиган киши бўлмасангиз, телеграм администраторлари сизга албатта бу муаммони ҳал қилишда ёрдам беради.\nСпамга тушиб қолиш сабабини билиш учун махсус ботга ёзишингиз мумкин. У сизга чеклов қўйилишнинг аниқ вақтини тақдим этади, сиз эса ўша кундан олдин нима қилганингизни ёдга олишингиз мумкин.\nЭнг кенг тарқалган сабаб — нотаниш фойдаланувчиларга оммавий хабарлар юборишдир. Ҳар ким ҳам безовта қиладиган хабарларни ёқтирмайди — улар шунчаки устингиздан шикоят қилишган бўлишлари мумкин.\nКўплаб шикоятлар администраторлар учун сигнал бўлиб хизмат қилади — модераторлар фойдаланувчини вақтича блоклаб қўйишади. Агар сиз аккаунтдан фойдланишда давом этмоқчи бўлсангиз, 1 ҳафта кутиш керак. Бу давр модераторлар чекловни бекор қилишга рози бўлишлари учун етарлидир.\nАгар сиз телеграмдан чиндан ҳам спам учун фойдаланган бўлсангиз, эндида фақат кутиш талаб этилади. Модераторлар, ҳатто техник қўллаб-қувватлаш хизматига узр сўраб мурожаат хати ёзсангиз ҳам чекловни дарҳол олиб ташлай олмайди.\nМессенжернинг расмий веб-сайтида ҳар қандай ҳолатда ҳам камида ҳафта кутиш кераклиги қайд қилинган. Агар бу муддатдан олдин хат юборадиган бўлсангиз, қўллаб-қувватлаш хизмати шунчаки жавоб бермайди.\nСПАМДАН ЧИҚИШ УСУЛИ\nАгар ҳеч қандай қоидани бузмаганингизга амин бўлсангиз, порталнинг расмий почта манзилига мурожаат қилинг. Муҳим далиллар мавжуд бўлса, аккаунтдаги чеклов дарҳол олиб ташланиши мумкин. Шуни эсда тутингки, жавоб дарҳол келмаслиги мумкин — техник операторлар бутун дунё бўйлаб жойлашган кичик гуруҳдан иборат. Баъзи ҳолларда фойдаланувчилар жавоб олгунча спамдан чиқиб бўлган бўлади.\nБаъзида хабар кетмаслиги телеграм серверларида олиб борилаётган техник ишлар билан боғлиқ бўлиши мумкин. Муаммо биринчи марта юзага келаётган бўлса, 10-15 дақиқадан кейин қайта уриниб кўриш керак.\nАгар фойдаланувчи доимий равишда спам қилишда давом этса, у абадий чеклов остида қолиш эҳтимоли мавжуд. Бундай ҳолда техник қўллаб-қувватлаш ёрдам бермайди. Ягона усул — бу янги аккаунт очиш.\nАгар блокланиш сабабини билмоқчи бўлсангиз, телеграмда спам-ботъга ёзишингиз мумкин. У бундай вазиятларда нима қилиш кераклиги, чеклов сабаби ва давомийлиги бўйича батафсил кўрсатма беради. Амаллар кетма-кетлиги:\n1. Қидирув майдонига @спамбот сўзини киритинг.\n2. Суҳбатни бошлаш учун бот устига босинг.\n3. Ботнинг берган жавоби билан танишиб чиқинг.\nКатегория: MOBIL TELEFONLAR UCHUN / МОБИЛ ТЕЛЕФОНЛАР УЧУН | Просмотров: 28 | Добавил: iphone | Теги: #новости, #newsuz, #Yangilik, #Yangiliklar, #uznews, #habarlar, #ahborot, #xabarlar, #news | Рейтинг: 0.0/0


Бош мақола, Видео | 04/14/2018 6:56 AM 29726 марта ўқилди\n“Ватандошлар, яқинда мен Америка Қўшма Штатлари қуролли кучларига Сурия диктатори Башар Ассаднинг кимё қуролларига алоқадор нуқталарга ўта аниқ зарбалар беришни буюрдим ”, – дея баёнот берди Доналд Трамп.\n“2013 йилда президент Путин кимё қуролларини йўқ қилишни дунё ҳамжамиятига ваъда қилган эди. Яқиндаги Ассад ҳужумлари ва бизнинг бунга жавобимиз Россиянинг ўз ваъдаларини бажармагани натижасидир“, – дея қўшимча қилди Трамп.\nГэвин Уильямсонга кўра, “Торнадо” қирувчи-бомбордимончи учоқлар базага қайтиб келган.\n“АҚШ ўз ҳаракатлари билан Суриядаги гуманитар бўхронни яна ҳам чигаллаштирмоқда”, деди Путин.\nРоссиянинг АҚШдаги элчиси Сурияга қарши ҳужум “оқибатсиз қолдирилмайди” дея таъкидлади.\n“Зарурий ва асосли қадам”\nНАТО Бош котиби Йен Столтенберг ўз твитида ҳужумларни қўллаб-қувватлаб, кимёвий қуролларни ишлатганлар “жавобгарликка тортилиши керак” деди.\nГермания Канцлери Ангела Меркел ракета зарбаларини Сурия режимининг кимё қуроли қўллаганига “зарурий ва асосли жавоб”, деб атади.\n“Биз иттифоқчиларимиз бўлмиш АҚШ, Британия, Франциянинг бу масъулиятни зиммаларига олганини олқишлаймиз. Ҳарбий аралашув зарурий ва асосли қадам эди, – деди Меркел.\n“Ўзбекистон ҳаво йўллари” МДҲдаги энг пунктуал авиакомпания\nCурия кимёвий қуролни исёнчилар ишлатганига оид “ашёвий далил”га эга\nНАТОнинг Сурияга бостириб киришлиги масаласи ийжобий ечилди.\nҚўшма Штатлар Сурияга яна зарба беришга “шай турибди” (ВИДЕО)\n“Туркияга бораëтган ўзбеклар ўғирланиб¸ Сурияга жўнатилмоқда”\nЎзбекистон Ҳаво йўллари самолёти “гаровга олинди”


Тибет Тоғлиги ҳақида — У ким, бу нима — QOMUS.INFO\nQOMUS.INFO > Т ҳарфи > ТИБЕТ ТОҒЛИГИ\nТИБЕТ ТОҒЛИГИ — Марказий Осиё, асосан, Хитойда. Ер шаридаги энг катта ва баланд тоғлардан. Майд. 2 млн. км2, бал. 4000—5000 м, баъзи тизмаларнинг бал. 6000—7000 м. Ҳимолай, Қорақурум, Куньлун, СинаТибет тоғлари билан чегараланган. Тибет тоғлигининг шим. ва марказий қисми (маҳаллий номи Чангтан) бир оз тўлқинсимон ёки ясси текислик бўлиб, кенглик бўйлаб чўзилган ва қия ён бағирли тоғ тизмаларидан иборат. Айрим чўққиларининг рельефи альп типли. Тангла, Кайлас ва б. тизмаларида музликлар бор. Тоғлик чеккаларидаги тизмаларнинг ён бағрилари тик, рельефи кучли парчаланган, даре водийлари тоғларни 2—3 минг м чуқурликкача ўйиб тушган.\nТибет тоғлиги Ўрта денгиз геосинклиналь минтақасида жойлашган. Унинг турли қисмида геологик ривожланиш тарихи ҳар хил. Кайнозой ўрталаригача Тибет тоғлиги, асосан, чўккан, кўп қисмида чўкинди жинслар тўпланган. Кайнозой охирларидан ёппасига кўтарила бошлаган. Кучли зилзилалар бўлиб туриши, ёш вулкан конуслари ва қайноқ булокларнинг мавжудлиги тоғ ҳосил бўлиш жараёнининг давом этаётганлигидан дарак беради. Фойдали қазилмалардан олтин, касситерит, полиметалл рудалар, тошкўмир конлари топилган. Оқмас кўлларда сода ва б. минералларнинг катта захиралари мавжуд.\nТибет тоғлиги материк ичкарисида жойлашганлиги ва жуда баланд бўлганлиги сабабли иклими кескин континентал ва совуқ. Чангтанда ўртача йиллик т-ра 0 — 5°, қиш узоқ давом этади, —32° гача совуқ бўлади, ёғин кам ёғади. Ёз эса салқин, июлда ҳам баъзан тупроқ қатлами музлайди. Тибет тоғлигининг жан. да иклим нисбатан илиқроқ, янв. ойининг траси 0° дан —20° гача, июлники 5—15°. Тоғликнинг жан. ва шаркидаги тизмалар океандан келадиган нам ҳаво массаларини тўсиб туради, аксари қисмида йиллик ёғин 100—200 мм (асосан, крр шаклида), жан. да ёзги муссон таъсирида 500—700 мм ёғади. Иқлимининг қуруқлиги натижасида қор чизиғи 5000—6000 м баландликдан ўтади. Тибет тоғлигининг муссон таъсиридаги қисмидан Хуанхэ, Янцзи, Меконг, Салуин, Браҳмапутра, Ҳинд каби йирик дарёлар бошланади. Дарёлари, асосан, қор ва музликлардан, жан. да эса ёмғирдан сув олади. Гидроэнергия захирасига бой. Тибет тоғлигида кўл кўп, улар тектоник ботиқларда жойлашган. Йирик кўллари: Намцо, Селлинг, Данграюм. Кўллари саёз ва суви шўр, нояб. дан май ойигача музлайди. Тибет тоғлигининг тупроклари баланд тоғ дашти ва чулига хос шағал аралаш тупроқ, кам чириндили. Айрим жойларда тупрок, қатлами ва ўсимликлар умуман йўқ. Чекка қисмида унумдор тоғ ўтлоқдашт ва тоғўтлоқ тупроклар тарқалган. Катта майдонларни баланд тоғ чўли ва чала чўли қоплаган, сийрак ўт ва буталар усади. Даре водийлари бутазор ва тўқайзор. Чорвачиликда, асосан, яйлов сифатида фойдаланилади.\nNext PostТИЛЛАКЎЗ ПАШШАЛАР


Давлат улуши бўлган хўжалик субъектларида самарадорликнинг муҳим кўрсаткичларини баҳолаш\nС начала работы biznes-daily.uz 6 711 096\nГлавная "БИРЖА" Давлат улуши бўлган хўжалик субъектларида самарадорликнинг муҳим кўрсаткичларини баҳолаш\nВазирлар Маҳкамасининг 2015 йил 28 июлдаги “Давлат улуши бўлган акциядорлик жамиятлари ва бошқа хўжалик юритувчи субъектлар фаолияти самарадорлигини баҳолаш мезонларини жорий этиш тўғрисида”ги қарорига мувофиқ, 2016 йилнинг 1 январидан бошлаб устав фондида давлат улуши бўлган акциядорлик жамиятлари ва бошқа хўжалик юритувчи субъектларда фаолият самарадорлигини баҳолаш мезонлари жорий этилмоқда. Таҳлилларга кўра, бу жараёнда бир қатор саволлар ҳам туғилмоқда. Улардан айримларига мутахассис жавобларини келтирмоқчимиз.\n— Агар қонунчиликда самарадорликнинг прогноз (мақсадли) кўрсаткичлари меъёрий миқдори белгиланмаган бўлса, уларни қандай қилиб тўғри аниқлаш мумкин?\n— Самарадорликнинг прогноз (мақсадли) кўрсаткичлари хўжалик юритувчи субъектнинг ижро этувчи органи томонидан ташкилотнинг ваколатли органига тасдиқлаш учун тақдим этилади. Уларнинг миқдори қонунчиликда тасдиқланган меъёрий миқдордан паст бўлиши мумкин эмас. Кўпчилик меъёрий миқдорлар кўрсаткичлари қонунчиликда белгиланмаганлиги сабабли, уларни тўғри аниқлаш жуда муҳим. Бу қандай амалга оширилади ва нималар ҳисобга олиниши керак?\nМақсадни белгилашда SMART қоидалари инобатга олиниши лозим. “Мақсадлар асосида бошқариш” (objectivemanagement) концепциясида самарадорликка эришиш учун олдинга қўйилаётган мақсад қуйидаги мезонлар асосида текширилади:\nSpecific – муайян, аниқ. “Зудлик билан тугмани босиш” мақсади аниқ белгиланмаган, бунинг ўрнига “1 сония давомида тугмани босиб туриш” тўғри бўлади;\nMeasurable – ўлчанадиган. Мақсад натижасининг миқдор жиҳатдан ўлчаш мумкинлиги назарда тутилиши лозим;\nAchievable –эришса бўладиган. Мақсад эришса бўладиган бўлиши лозим;\n— Самарадорликнинг муҳим кўрсаткичини (СМК) ҳисоблаш даврийлиги қандай? Бир йилда бир марта ҳисобот топширадиган ташкилотлар СМКни ҳар чоракда ҳисоблашлари шартми?\n— Давлатга топшириладиган ҳисоботларнинг даврийлигидан қатъи назар СМКни ҳисоблашнинг даврийлиги ҳар чоракдан иборат бўлади. (Вазирлар Маҳкамасининг 2015 йил 28 июлдаги 207-сон қарори билан тасдиқланган “Давлат улуши бўлган акциядорлик жамиятлари ва бошқа хўжалик юритувчи субъектлар фаолияти самарадорлигини баҳолаш мезонлари тўғрисида Низом”нинг 8-бандига кўра). Бу нарса ҳисоботни бир йилда бир марта топширадиган ташкилотларга ҳам тааллуқли. Давлат органларига топшириладиган ҳисоботлар (молиявий, статистик, солиқ ва бошқа) СМКни ҳисоблаш учун ахборот манбаларидан бири ҳисобланади, холос. Бундан ташқари, бухгалтерия ҳисоби ҳужжатларидаги, бизнес-режадаги, белгиланган тартибда олинган ёки ишлаб чиқилган бошқа материаллардаги маълумотлардан фойдаланиш зарур.\n—Давлат улуши бўлган акциядорлик жамиятлари ва бошқа хўжалик юритувчи субъектлар фаолияти самарадорлигини баҳолаш мезонлари тўғрисидаги Низомда келтирилган кўрсаткичларни ўзгартириш мумкинми ва бундай зарурат туғилганда ташкилот қандай тартибда иш тутиши керак?\n— Низомга мувофиқ, 2а-иловада келтирилган СМК ҳисоблаш учун зарурий ва ЎзР Давлат активларини бошқариш марказига топширилиши шарт. Алоҳида СМКларни қўллаш имкони бўлмаган ҳолларда, бу ҳақдаги қарор ташкилотнинг ижро этувчи органи таклифига асосан ваколатли бошқарув органи томонидан тасдиқланади. Ташкилот фаолиятининг ўзига хос томонлари бошқа СМКлар ҳам қўлланилишини тақозо этиши мумкин. Бундай ҳолларда, 2б-иловада келтирилган қўшимча кўрсаткичлар доирасида иш тутиш тавсия этилади. Ижро этувчи орган фаолиятини баҳолаш учун қўлланиладиган барча самарадорликнинг муҳим кўрсаткичлари ваколатли бошқарув органи (кузатув кенгаши, таъсисчи ва ҳ.к.) қарори билан тасдиқланиши лозим.\n— Молиявий ҳисоботлар халқаро стандартлари (МҲХС) бўйича ҳисобот топширишга ўтмаган ташкилотлар мажбурий кўрсаткичларнинг биринчи бештасини Бухгалтерия ҳисоби миллий стандартлари (БҲМС) бўйича тайёрланган ҳисобот асосида ҳисоблашлари мумкинми?\n— Ҳа, биринчи бешта кўрсаткич Молиявий ҳисоботлар халқаро стандартлари (МҲХС) бўйича ҳисобот топширишга ўтган корхоналарда ҳисоблаш учун кўзда тутилган. Бу бешта кўрсаткич корхонанинг молиявий-иқтисодий аҳволини баҳолаш учун муҳим саналади. Бундан ташқари, манфаатдор шахслар, шу жумладан хорижий инвесторлар айнан шу кўрсаткичлар билан танишишни истайдилар. Мазкур кўрсаткичларни ҳисоблаш қоидаларидан маълумки, улардан тўрттасини юқорида номи тилга олинган низомга кўра, Бухгалтерия ҳисоби миллий стандартлари (БҲМС) бўйича тайёрланган ҳисоботлар асосида аниқ ҳисоблаб чиқиш мумкин. Фақат битта кўрсаткич (EBITDA–фоизлар, солиқлар ва амортизация чиқариб ташланишидан олдинги фойда) қўшимча маълумотларни талаб қилади. Бу маълумотлар БҲМС бўйича тайёрланган молиявий ҳисоботларда йўқ, аммо СМКни ҳисоблаш учун асос бўладиган бошқа манбаларда бор. Бу эса биринчи бешта муҳим кўрсаткични жорий даврда қўлланилаётган бухгалтерия ҳисоби ва ҳисоботлари стандартларидан қатъи назар ҳисоблаш имконини беради.\n— Агар ҳисобот даврида тасдиқланган кўрсаткичлардан бирини бажариш имкони бўлмаса, қандай иш тутиш керак?\n—Ҳар бир ҳисобот даври учун самарадорликнинг муҳим кўрсаткичлари рўйхати, уларнинг прогноз (мақсадли) миқдорлари, шунингдек, салмоғи хўжалик юритувчи субъектнинг ваколатли бошқарув органи қарори билан тасдиқланади. Шунинг учун тасдиқланган кўрсаткичлардан ҳар қандай оғишларга ёки уларнинг мақсадли (прогноз) кўрсаткичларини ўзгартиришга фақат шу кўрсаткичларни тасдиқлаган ваколатли органнинг қарорига асосан йўл қўйилади. Агар тасдиқланган кўрсаткични бажариш имкони йўқлиги ваколатли органга асослаб берилса, у томонидан:\nмазкур кўрсаткични самарадорликнинг муҳим кўрсаткичлари рўйхатидан чиқариш ва қолган кўрсаткичларнинг салмоғини ўзгартириш тўғрисида ёки\nСМКнинг мақсадли (прогноз) кўрсаткичи ва/ёки унинг салмоғини ўзгартириш тўғрисида қарор қабул қилиниши мумкин.\nСамарадорликнинг муҳим кўрсаткичлари тизими, уларнинг мақсадли (прогноз) кўрсаткичлари ижро этувчи органнинг таклифлари асосида тасдиқланиши инобатга олинса, кейинчалик уларга киритилган ўзгартиришларни шу кўрсаткичларни тайёрлаш пайтида йўл қўйилган камчилик сифатида баҳолаш лозим. Айнан шу сабабдан Давлат улуши бўлган акциядорлик жамиятлари ва бошқа хўжалик юритувчи субъектлар фаолияти самарадорлигини баҳолаш мезонлари тўғрисида Низомда самарадорликнинг муҳим кўрсаткичлари тизимини ва уларнинг мақсадли (прогноз) кўрсаткичларини ишлаб чиқиш учун ташқаридан маслаҳатчиларни жалб қилиш кўзда тутилган. Бунда СМК тизимини татбиқ қилишда хатога йўл қўйилиши таҳликаси имкон қадар камайтирилади ва сарфланган харажатлар ўзини оқлайди. СМК тўғри ва ҳаққоний ҳисобланганлиги ижро этувчи органнинг раҳбари томонидан тасдиқланади, шундай экан СМК тизимини татбиқ этишга профессионал ёндашув корхона фаолиятини баҳолашда ижро этувчи органнинг ўзига бўлган ишончини оширади.\n— Агар корхонада ҳам асосий, ҳам қўшимча самарадорлик кўрсаткичлари қўлланилаётган бўлса, Самадрадорликнинг йиғинди кўрсаткичи (СЙК) қандай ҳисобланади?\n— Самарадорликнинг йиғинди кўрсаткичи (СЙК) корхонада тасдиқланган барча самарадорликнинг муҳим кўрсаткичларининг ўртача ўлчанган миқдори сифатида ҳисобланади. Ҳисоблаш асосий СМК бўйича алоҳида, қўшимча СМК бўйича алоҳида амалга оширилади. Ижро этувчи органнинг фаолиятини баҳолаш учун асосий кўрсаткичлар бўйича якунлар ҳам, қўшимча кўрсаткичлар бўйича якунлар ҳам ҳисобга олинади. Бунинг учун асосий ва қўшимча кўрсаткичлар бўйича СЙК суммасининг ўртача арифметик қиймати ҳисоблаб чиқарилади.\n— Айрим хўжалик юритувчи субъектлар СМК тизими фақат ижро этувчи органнинг фаолиятини баҳолашга хизмат қилади, деб ҳисоблайди. Шу тўғрими?\n— Самарадорлик мезони ҳисобланмиш молиявий ва иқтисодий кўрсаткичларга фақатгина ижро этувчи бошқарув органининг фаолияти билангина эришиб бўлмайди. Етакчи қанчалик моҳир бўлмасин, ғалабага бутун меҳнат жамоасининг биргаликдаги меҳнати билан эришилади. Шунинг учун юқоридаги низомнинг 28-бандида шундай ёзилган “... ташкилотларда ижро этувчи орган фаолияти самарадорлигини баҳоламасдан ёки уларнинг фаолияти қониқарсиз ёки паст даражада деб эътироф этилган тақдирда устамалар белгилашга, мукофот пули ва бошқа моддий рағбатлантиришлар тўлашга йўл қўйилмайди”. Корхонанинг ички ҳужжатларига, масалан Ходимлар меҳнатига ҳақ тўлаш тўғрисида низом, Ходимларни мукофотлаш тўғрисида низом ва бошқа ҳужжатлар ишлаб чиқилганда ёки уларга ўзгартириш ва қўшимчалар киритилганда мазкур масала албатта инобатга олиниши керак.\nбўлими бошлиғи Шавкат МАМАТОВ жавоб берди.


«Нима учун ҚҚС бу қадар муҳим?» - унинг аҳамияти, ўзига хос хусусиятлари, товарлар ва хизматлар нархига ва иқтисодиёт тармоқларига таъсири ҳақида » Ўзбекистон янгиликлари – Zamin.uz\n«Нима учун ҚҚС бу қадар муҳим?» - унинг аҳамияти, ўзига хос хусусиятлари, товарлар ва хизматлар нархига ва иқтисодиёт тармоқларига таъсири ҳақида\nЎтган давр мобайнида соҳа мутахассислари, блогерлар, тадбиркорлар ва қолаверса аҳолининг фаол қатлами томонидан олиб борилган тарғибот ва ташвиқот тадбирларига қарамасдан, ушбу солиқ тури билан боғлиқ муаммолар ҳали ҳам ўзининг долзарблигини йўқотгани йўқ.\nШу сабабли, бу мақолада ҚҚСнинг аҳамияти, ўзига хос хусусиятлари, товарлар ва хизматлар нархига ва иқтисодиёт тармоқларига таъсири тўғрисида фикр юритамиз.\nҚҚС биринчи марта 1958 йилда Францияда жорий этилган бўлиб, бугунги кунда дунёнинг 140га яқин давлатларида бор. Бироқ, баъзи давлатларда, хусусан, АҚШ, Канада ва Японияда бу солиқ амал қилмайди, унинг ўрнига сотишдан солиқ (sales tax) ундирилади.\nЎзбекистонда ҚҚС илк бор 1992 йилнинг 1 январида жорий қилинган. Қарийб 28 йилдан буён амал қилиб келаётган ҚҚСнинг илк ставкаси 30 фоиз эди. Амалдаги ставка 20 фоиз қилиб белгиланган бўлиб, 2000 йилдан буён ўзгаришсиз келмоқда.\nҚҚСни тушунушнинг мураккаблиги унинг ўзига хос хусусиятларга эга эканлигида бўлиб, харидор нуқтаи назаридан олиб қаралганда худди истеъмол солиғига ўхшайди. Яъни сотувчи уни сотилган товарлар, ишлар ёки хизматлар нархининг устига қўшади. Шу маънода ҚҚСни истеъмол ёки оборот солиғининг модификацияланган кўриниши деб ҳисобласак бўлади. Фарқи шундаки, агар харидор ҳам ҚҚС тўловчиси бўлса (яъни бошқа товарлар ёки хизматларни ишлаб чиқаришда фойдаланиш учун товарлар, ишлар ва хизматларни сотиб олса), сотувчи бюджет олдидаги мажбуриятларининг умумий миқдорини ҳисоблашда харидордан олинган солиқ суммасидан етказиб берувчиларга тўлаб берган солиқ суммасини ушлаб қолиш ҳуқуқига эга бўлади.\nНима учун ҚҚС бу қадар муҳим? ҚҚС бўлмаса давлат харажатлари ёки бюджет тушумлари режаси бажарилмайдими? Ундан бутунлай воз кечиш мумкинми? Ушбу саволларга жавоб бериш учун давлатларнинг солиқ тизимини танлаш стандартларига (дифференциацияси) эътибор бериш лозим бўлади яъни ривожланган ва ривожланаётган давлатлар солиқ тизими структураси бир бирдан фарқ қилади.\nРивожланган давлатлар олдида турган устувор вазифа бу йиллар давомида эришилган ижтимоий-иқтисодий барқарорликни сақлаб қолиш бўлса, ривожланаётган давлатлар учун аҳоли жон бошига тўғри келадиган даромад миқдорини кўпайтириш муҳим ҳисобланиб, бунинг учун улар иқтисодий ўсиш суръатини муттасил ошириб бориши лозим бўлади.\nУшбу мақсадларга эришиш йўлида давлатлар турли солиқ моделини танлайдилар. Масалан, ривожланган давлатларда солиқ тизимининг асосини тўғри (фойда, даромад, мулк ва ижтимоий) солиқлар ташкил этса, ривожланаётганларда эса билвосита солиқлар (ҚҚС, акциз, товар ва хизматларни яъни харажатларни солиққа тортиш) устунлик қилади, яъни, капитал ва жамғармалар ўсишини рағбатлантириш орқали, иқтисодий ўсишни кучайтиришга ҳаракат қилинади.\nЖаҳон банкининг маълумотларига кўра, ривожланаётган давлатлар барча даромадларининг ўртача 35 фоиз билвосита солиқлар яъни товар ва хизматларга солиқ солиш орқали йиғилади.\nЎзбекистонда ҳам ҚҚС ҳар доим солиқ тушумлари ичида энг асосий манба ҳисобланган. 2019 йил учун бюджет даромадларида унинг умумий солиқ тушумлари ичидаги ҳиссаси 35 фоиз (35 993,5 млрд.сўм)ни, жами даромад тушумлари ичида эса 27 фоизни ташкил этади.\nХуш, жорий йилнинг 1 октябридан ушбу ўзгаришлардан нима кутиш мумкин?\nШундай соҳалар борки, уларга ҚҚСнинг таъсири сезилмас даражада бўлади. Умумий қийматда оралиқ истеъмол улуши юқори бўлган ва истеъмол қилинган товарлар ва хизматлар бўйича (шу жумладан импорт) катта миқдорда ҳисобга олиш суммаси мавжуд бўлган тармоқлардаги корхоналар учун ҚҚС фойдали ҳисобланади, яъни ушбу соҳаларда нархга таъсир қилиш минимал бўлади. Бу ерда шуни ёдда тутиш лозимки, оралиқ истеъмолнинг барча иштирокчилари ҚҚС тўловчилари бўлиши лозим (бундай соҳаларга маҳсулот ишлаб чиқарувчилар (шу жумладан, қишлоқ хўжалиги), қурилиш, улгуржи ва чакана савдо корхоналари мисол бўлади).\nШу билан бирга, айрим соҳалар учун ҚҚС фойдали эмас. Умумий харажатлари ичида оралиқ истеъмол улуши жуда кам бўлган ва истеъмол қилинган товарлар ва хизматлар учун ҚҚС суммасини ҳисобга олиш имкони бўлмаган соҳалар учун ҚҚС ноқулай ҳисобланади ва улар маҳсулотларининг нархига таъсир кўрсатади.\nБулар асосан хизмат кўрсатиш корхоналари (хизмат кўрсатиш, умумий овқатланиш, консалтинг, аудиторлик корхоналари, IT-компаниялари, мулкни ижарага бериш хизматлари, лизинг компаниялари, хизматни экспорт қилувчилар ва бошқалар) бўлиб, улар ўз фаолиятида, кўрстатаётган хизматларида асосан инсон ресурсларига таянади ва уларнинг якуний маҳсулоти таннархида асосий улушни иш ҳақи харажати ташкил этади.\nИш ҳақи қўшилган қийматнинг бир қисми ҳисоблансада, унда ҚҚСнинг кирим суммасини ҳисобга олишнинг имконияти мавжуд эмас. Натижада, уларда кирувчи ҚҚС деярли бўлмайди ёки минимал бўлади. Шунга кўра бундай харажатлардан таркиб топган таннарх солиқ солинадиган базани ошишига олиб келади.\nКейинги кунларда аҳолини ортиқ даражада ташвишлантираётган муаммо бу истеъмол бозорида гўшт нархининг кескин қимматлашганидир. Хўш, бунда ҚҚСнинг таъсири борми?\nМонополияга қарши курашиш қўмитасига кўра, 2019 йилнинг 1 апрель ҳолатига кўра Ўзбекистонда тирик вазнда гўшт ишлаб чиқаришнинг умумий ҳажмида деҳқон (шахсий ёрдамчи) хўжаликларига 94,3 фоиз, фермер хўжаликлари 4,8 фоиз, қишлоқ хўжалиги фаолияти билан шуғулланувчи ташкилотлар ҳиссасига 0,9 фоиз тўғри келади.\nБиринчидан, гўшт ишлаб чиқаришнинг асосий етказувчиси бўлган шахсий ёрдамчи хўжаликлари ўзларига керак омухта емни икки усулда олишлари мумкин: биржа орқали ёки омухта ем сотишга ихтисослаштирилган савдо дўконларидан.\nҲар иккала усулда ҳам омухта ем ҚҚС қўлланган нархларда харид қилинади. Биржа савдоларида маҳсулотни сотиш «Ўздонмаҳсулот» АК ва «Ўзпахтаёғ» АЖ тизимидаги корхоналар томонидан амалга оширилиб, улар ҚҚС тўловчилари ҳисобланади.\n2019 йил I чорак якунига кўра биржа савдолари орқали сотилган шрот ва шелуха нархи ўртача 7,1 фоизга пасайган. Шунингдек, 2019 йил I чорак давомида биржа савдолари орқали 153,01 минг тонна шрот ва шелуха сотилган, бу эса республикадаги бир бош йирик қорамол тахминий озуқасининг деярли 5,3 фоизини ташкил қилади холос. Демак, биржа савдолари орқали сотилаётган шрот ва шелуханинг ҳажми гўшт ва гўшт маҳсулотлари нархларининг шаклланишида ҳал қилувчи омил ҳисобланмайди.\nИккинчидан, шахсий ёрдамчи хўжаликлари томонидан ишлаб чиқарилган гўшт бозорларда асосан нақд пулга сотилишини эътиборга олсак, бу жараёнда ҚҚСни олиш яъни ҚҚСнинг тўлиқ механизмининг ишлаши анча мушкул вазифага айланади;\nХусусан, Ветеринария ва чорвачиликни ривожлантириш давлат қўмитасининг тушунтиришича «соҳадаги монополия билан боғлиқ жиҳат бўлиб, гўшт бозорларини кўпчилик қассоблар ўз шахсий монополиясига айлантириб олишгани ва нарх-наво ҳам улар томонидан бошқарилиши гўшт нархининг сунъий йўллар билан оширилишига сабаб бўлмоқда».\nНархлар ўсишига фақат солиқ сиёсати эмас, балки бошқа бир қанча омиллар ҳам таъсир кўрсатишини эътибордан четда қолдирмаслик лозим. Мисол учун, пул эмиссиясининиг ошиб кетиши, очиқ бозор операциялари ва тижорат банкларига арзон кредитлар бериш амалиёти, заиф рақобат муҳити, монопол мавқега эга бўлган корхоналар кўплиги ва улар томонидан бошқаларга тақдим этилмаган солиқ, кредит олиш, материал ресурслардан фойдаланиш каби эксклюзив имтиёз ва преференциялардан фойдаланишива бошқалар.\nЯнгиликлар » Иқтисодиёт » «Нима учун ҚҚС бу қадар муҳим?» - унинг аҳамияти, ўзига хос хусусиятлари, товарлар ва хизматлар нархига ва иқтисодиёт тармоқларига таъсири ҳақида\n22:53 Қўшнилар “Google учун солиқ” киритмоқчи\n10:38 Тошкент вилоятида ҚҚС тўловчилар сони ортмоқда\n06:55 Японияда мамлакатдан чиқиб кетиш учун солиқ жорий этилди


Моуриньо Евро-2020 яримфиналига қайси жамоалар чиқишини прогноз қилди\n«Рома» бош мураббийи Жозе Моуриньо Евро-2020 чоракфинали учун ўз прогнозларини берди.\n«Англия яримфиналга йўл олади. Дания Чехиядан ўтади, деб ўйлайман. Бельгия ва Италия? Бу — катта муаммо. Агар Италия демасам, эртага итальянлар мени ўлдиришади. Шунинг учун Италияни айтишим керак. Менимча, Испания Швейцарияни мағлуб этади, аммо бу — яна бир катта ўйин», — дея Моуриньонинг сўзларини келтиради Football Italia.\nЧоракфиналда 2 июль куни Испания Швейцария билан, Бельгия Италияга қарши тўқнаш келади. 3 июлда Чехия — Дания, Украина — Англия ўйинлари бўлиб ўтади.


«Қўшимча квота учун ота-она пул тўлайди». Мактабларга қабул бепул ва пулли квота турларига ажратилади » Sangzor.uz - Инновацион ахборот портали\nSangzor.uz » Жамият » «Қўшимча квота учун ота-она пул тўлайди». Мактабларга қабул бепул ва пулли квота турларига ажратилади\nМуаллиф User Сана 12-06-2019, 10:41 Фикрлар "0" Кўрилди: 177\nТаъкидланишича, 2019/2020-ўқув йили учун болаларни давлат умумий ўрта таълим муассасаларига 1-синфга қабул қилиш 2019 йил 15 июндан бошлаб Давлат хизматлари марказлари ёки Ягона интерактив давлат хизматлари портали орқали босқичма-босқич жорий этилади.\nТасдиқланган маъмурий регламентга асосан, регламент талаблари қуйидаги умумтаълим муассасаларига нисбатан қўлланилади:\nумумий ўрта таълим мактаби;\nайрим фанлар чуқур ўрганиладиган ихтисослаштирилган мактаб (ихтисослаштирилган санъат ва маданият мактаблари ва мактаб-интернатларига, ихтисослаштирилган олимпия захиралари мактаб-интернатлари бундан мустасно).\n– Жорий йил Тошкент шаҳрида 46806 нафар бола биринчи синфга қабул қилиши режалаштирилган, – дейди Тошкент шаҳар Халқ таълими бош бошқармаси бўлим бошлиғи Баҳром Бакиев. – Пойтахтда 287та умумий ўрта таълим мактаб фаолият юритади, бундан ташқари, мактаб ва ёрдамчи интернатларни ҳам қўшсак, улар сони 303тага етади. Тегишли қарорга мувофиқ 81та умумий ўрта таълим мактаби эксперимент сифатида танлаб олинган. Шаҳар марказида жойлашганлиги, ота-оналарнинг талаби юқорилари, Тошкент вилоятига яқинроқ ҳудуддаги мактабларни ҳам танлаб олдик. Мактабларга қабул микроҳудудлар (туман ҳокимликлари) орқали амалга оширилади. Яъни микроҳудуддаги болалар сони ҳисобга олинади.\nТанлаб олинган мактабларга қабул асосий ва қўшимча квота асосида ташкил этилади\nМактабларга қабул квотаси асосий ва қўшимча квота турларига ажратилади.\nҚўшимча квота учун ота-она пул тўлайди\nТошкент шаҳар Халқ таълими бош бошқармаси бўлим бошлиғи Баҳром Бакиевнинг айтишича, белгиланган тартибга мувофиқ қўшимча квота учун энг кам иш ҳақининг 10 бараваридан кам бўлмаган миқдорда бир марталик тўлов пули тўланади, яъни ота-она фарзандини ўз микроҳудудидаги эмас, бошқа ерда жойлашган мактабда ўқишини истаса, ана шу миқдордаги пулни тўлайди. Қўшимча квоталарни олиш кузатув кенгашлари томонидан муҳокамага киритилади. Ҳар бир синфда болалар сони 35 нафардан ошмаслиги лозим.\n"Нима сабабдан қўшимча квота учун энг кам иш ҳақининг 10 бараваридан кам бўлмаган миқдорда бир марталик тўлов пули тўланиш тартиби белгиланди?", " Бу суммани белгилашда аҳоли фикри қай даражада ўрганилди?", "Қарор лойиҳаси муҳокамага қўйилдими, ота-оналардан эътироз бўлмадими?" каби саволларга Б.Бакиев қуйидагича жавоб берди:\n– Ёзилмаган қонун-қоидалар кўп, буни биласизлар. Эксперимент сифатида танлаб олинган пойтахтимиздаги 81та мактабнинг жойлашган жойи, белгиланган талабдан келиб чиқиб ва турли хил қинғир ишларни, коррупциянинг олдини олиш мақсадида қарорда 10 бараваридан кам бўлмаган миқдорда бир марталик тўлов пули белгиланди. Очиғини айтиш керак, авваллари коррупция ҳолатлари ҳам учраган.\nМактабларга қабул жараёни ҳақидаги маълумотлар онлайн тарзда ота-оналар учун ОАВ орқали узатилиб, таҳлил қилиб борилади, жараён шаффоф тарзда амалга оширилади.\nМактабга қабул қилиш онлайн платформа орқали амалга оширилади\nБолаларни давлат мактабларига қабул қилишда Ягона интерактив давлат хизматлари порталига интеграция қилинган махсус онлайн платформа ишлаб чиқилади. Платформада умумтаълим муассасаларига бириктирилган микроҳудуддаги кўп қаватли уй ва кўча номлари, мактаб ёшидаги болалар сони, 1-синфга қабул режаси, қабул қилинган болалар сони ва бўш ўринларнинг мавжудлиги кўрсатилади.\nАриза берувчилар давлат мактабларига йўлланма билан мурожаат қилади. Йўлланма олинган кундан бошлаб уч иш куни мобайнида (йўлланма билан бирга) умумтаълим муассасасига қуйидаги ҳужжатларни топширади:\n- боланинг соғлиги тўғрисида тиббий маълумотнома;\n- боланинг 3,5х4,5 см. ўлчамли 4 дона рангли фотосурати;\n- ота-она паспорт нусхаси;\n- боланинг туғилганлик ҳақидаги гувоҳномаси нусхаси.\nКатегория Жамият Кўрилди 177\nЎзбекистонда 1 августдан яна бир соҳа


ZTE илк XGS-PON терминалини тақдим этди\n08:22 / 12.12.2016\nТелекоммуникация саноати учун мобил Интернет соҳасидаги технологик ечимларни етказиб берувчи йирик ширкат ҳисобланган ZTE Corporation Broadband World Forum 2016 халқаро ажуманида дунёда биринчи XGS-PON терминали - ZXHN F2866S ни мутахассислар ва кенг омма эътиборига ҳавола этди.\nТерминал 10 гигабит тезликка эга симметрик пассив оптик тармоқлар (XGS-PON), 802.11ac Wave2, 10G Ethernet ва катта видео асридаги USB 3.0. , ZXHN F2866S каби технологияларни бирлаштириб, 10 Гб/с (uplink и downlink) тезликда ишлайди. Мульти-медия воситалари ва интернетдан уй шароитларида фойдаланувчиларни тезкор кенг йўлкали интернетга бўлган эҳтиёжларини қондириш мақсадида мослама 10Gbps Ethernet орқали корпоратив коммутаторларга уланиш имконини беради ва Fibre to the office (Офисга тола, FTTO) сценарийларини амалга ошириш учун зарур шарт-шароитларни таъминлайди.\nУй фойдаланувчиларининг видеохизматларга бўлган талабининг мисли кўрилмаган даражада ортгани боис XGS-PON терминаллар ва ультра- кенг трафик компания томонидан олиб борилаётган тадқиқот ва ишланмаларнинг асосий йўналишларидан бирига айланди.\nТерминал физик тезлиги 2,2 Гбитгача бўлган т 3 × 3 11n@2.4GHz~~dobj ва 4 × 4 11ac @ 5ГГц DBDC Wi-Fi технологияларини қўллаб-қувватлайди. Бу эса фойдаланувчиларга кўп каналли HD видео оқимларидан баҳраманд бўлиш имкониятини беради. Бу йўналишдаги фаолиятда тўпланган катта тажриба хизматларнинг юқори сифатини таъминламоқда.\nБундан ташқари, нур шакллантириш жараёнини қўллаб-қувватлаш (beam-forming) маълумот узатиш самарадорлигини анча оширади ва Wi-Fi билан қоплаш масофаси ва сифатини янада яхшилайди.\nТерминалда қўлланган технологиялар симсиз тармоқлардан фойдаланиш самадорлигини камида 30% га оширади, чунки маълумотлар бир вақтнинг ўзида фойдаланувчиларнинг тўртта гуруҳига узатилиши мумкин.\nUSB 3.0 интерфейс қурилмаларни қабул қилувчи терминал сақлаш мосламаларга уланганда файл алмашиниш имкониятини беради, захира учун нусха кўчириш ва интернет алоқасидан биргаликда фойдаланиш учун LTE донгларга уланишни таъминлайди.\nZTE мутахассисларининг таъкидлашича, компания 10G PON ечимларидан тижорий мақсадларда фойдаланиш ғоясини илгари суриш ниятида. Fibre to the x (FTTx) соҳасидаги етакчи сифатида, ZTE ширкати 2013 йили, яъни бошқа вендорларга нибатан бир йил аввал илк бор ASIC базасидаги 8-портли XG-PON1ни ишга туширди. Компания мазкур технологияни Orange Spain, China Mobile и Telkom Indonesia каби операторларнинг тижорий тармоқларида амалиётга жорий этди.\nOvum компанияси томонидан тузилган «Market Share Report: 2Q16 FTTx, DSL, and CMTS» ҳиботида келтирилган маълумотларга кўра, симли тармоқлар учун асбоб-ускуналар ва ечимлар соҳасида 2016 йилнинг учинчи чораги натижаларига кўра ZTE кейинги авлод пассив оптик толали тармоқлар (PON) учун асбоб-ускуналар етказиб бериш ҳажмлари, шунингдек фиксацияланган тармоқлар ва DSL бозоридаги улушининг ўсиш суръатлари бўйича жаҳонда биринчи ўринни, оптик тармоқларнинг глобал бозоридаги улуши бўйича эса иккинчи ўринни эгаллади.\nТерминал ZXHN F2866S нафақат фойдаланувчилар учун юқори тезликдаги интернет, балки XGS-PON ечимининг тижорий мақсадларда жорий этиш жараёнини тезлаштиради.\nZTE — телекоммуникацион асбоб-ускуналар ва мобил телефонларининг жаҳонда етакчи ишлаб чиқарувчисидир. ZTE компанияси симли ва симсиз алоқа, мобил ва фиксацияланган терминаллар бозорининг деярли ҳар бир соҳасини турли-туман сифатли маҳсулотлар билан таъминлайди. Бугунги кунда дунёнинг бир қатор мамлакатларида ZTEнинг кўплаб ваколатхона ва тадқиқот марказлари фаолият юритмоқда, уларда ўн минглаб инсонлар меҳнат қиляптилар.\nЎзининг M-ICT стратегияси доирасида компания телекоммуникация ва ахборот технология соҳаларининг яқинлашуви даврида мижозларга ишнинг юқори самарасини таъминловчи интеграцияланган инновацияларни таклиф этиш устида тинимсиз ишламоқда.\nКомпания 160 та мамлакат ва минтақага асбоб-ускуналар ва хизматларни етказиб беради ва Осиё-Тинч океани, Жанубий Осиё, Шимолий Америка, Европа, Лотин Америкаси, Африка ва МДҲдаги 500 дан ортиқ алоқа операторларига хизмат кўрсатади.\nZTE ширкати иқтисодиётнинг турли тармоқлари учун 50 дан ортиқ ечимларни таклиф қиляпти. Хитой компанияси шунингдек истеъмолчилар учун мўлжалланган маҳсулотлар – телефонлардан тортиб смартфон ва планшетларгача ишлаб чиқаради. Бу маҳсулотларни Ўзбекистон бозорида бемалол сотиб олиш мумкин. ZTE смартфонларининг асосий дастурий платформаси – ОС Android ҳисобланади.\nZTE шўба корхонаси Ўзбекистон Республикасида 10 йилдан ортиқ вақт мобайнида ўз фаолиятини юритиб келмоқда. Бу давр мобайнида бизнинг компания Ўзбекистонда телекоммуникация соҳаси ривожига улкан ҳисса қўшиб, илғор коммуникация технологияларидан фойдаланиш имкониятини, маҳаллий аҳоли учун иш жойларини тақдим этиб, инсонларнинг коммуникация технологиялари ҳақидаги билимларини ошириб келмоқда.


Андижон қопқони. Шоҳидларнинг (ўзбекистонлик қочоқларнинг) янги гувоҳликлари - Фарғона.Ру ахборот агентлиги\n10:17 msk, 10 Июль 2020\nАндижон қопқони. Шоҳидларнинг (ўзбекистонлик қочоқларнинг) янги гувоҳликлари\n18.11.2010 16:02 msk\n“Андижонлик қочоқларнинг гувоҳликлари” дея аталмиш курс рисоласида Ўзбекистоннинг Андижон шаҳрида 2005 йил 13 май куни содир бўлган қонли фожеа манзаралари акс эттирилган. Тадқиқот муаллифи Бахтиёр Мухторов ўша намойиш иштирокчиси бўлгани боис, кейинроқ мамлакатдан қочиб Ғарб давлатларидан бирида бошпана топди. У Ўзбекистон фуқароси, Финляндияда резидентлик мақомига эга, Дюсселдорфда (Германия) жойлашган “Андижон – Адолат ва Тикланиш” нодавлат ташкилотининг инсон ҳуқуқлари бўйича бўлимини бошқаради.\nИнсон ҳуқуқлари бўйича Польшадаги Хельсинки қўмитасида ўқув машғулотларини ўтаган чоғда ушбу рисолани курс иши сифатида тайёрлади. Рисолада тилга олинган нодавлат ташкилоти томонидан тўпланган 220 кишининг гувоҳликларига хулоса ясалган. Гувоҳлик берганларнинг аксарияти АҚШ, Канада, Австралия, Германия, Швеция, Голландия ва Европанинг бошқа мамлакатларида истиқомат қиладилар.\nИнтервью, одатда телефон ёки Skype орқали ўтказилган, камдан-кам ҳолатларда респондентлар билан бевосита суҳбатлашишга эришилган. Рисола ўз ичига бўлиб ўтган воқеага шахсий кўз қарашларни ва субъектив фикрларни мужассам этган бўлса ҳам, ўша қонли фожеанинг бевосита иштирокчилари гувоҳликлари сифатида катта аҳамиятга эга. Ҳолбуки, Андижон фожеасининг ҳеч қандай объектив текшируви ўтказилмади ҳам. Беш йил ўтган бўлса ҳам Андижон яраларидан ҳамон қон оқмоқда, мавзу эса очиқлигича қолган.\nМухторов ўз рисоласининг кириш қисмида андижонлик қочоқлар ўзга юрта келган даврнинг ибтидосида ўша фожеали кунларда бошидан кечирганларини очиқ-ойдин гапиришга қўрққанларини қайд этади. Ҳозир ҳам қўрқув аригани йўқ, аммо кўпчилик бундан кейин индамай туришлик жиноят эканлигини тушуниб етди, чунки “адолат тантана қилиши учун энг аввал ҳақиқатни аниқ билиш керак. Бусиз мамлакатни қайта тиклаб бўлмайди”. “Биз алал-оқибат тушуниб етган нарса шу бўлдики, фақат ҳақиқатни гапира туриб, энг аввало ҳақиқат ва эркинликка муҳтож бўлган ўз ватанимизга, демак, қариндошларимиз ва яқинларимизга, қадрдон шаҳримизга ва бутун Ўзбекистон халқига чинакам ёрдам кўрсатишимиз мумкин”, - дея ёзади Б. Мухторов.\nҚочоқлар ўзларининг берган гувоҳликларида “Фарғона.Ру” ахборот агентлиги мақолаларида ва Human Rights Watch халқаро ҳуқуқ ҳимоя ташкилотининг “Қўрғошин ёмғири” дея номланган ҳисоботида 2005 йил 13 май куни соодир бўлган фожеанинг баён этилган норасмий версиясини тасдиқладилар.\nАндижон, жума, 13-чи\nЭслатиб ўтамиз, 13 май, жума куни ҳукумат қўшинлари 23 нафар маҳаллий тадбиркорларни қўллаш учун тўпланган оммавий намойиш иштирокчиларини ўққа тутган. Тадбиркорлар диний экстремизм, жиноий гуруҳ тузиш ва Ўзбекистон жиноят кодексининг бир қатор бошқа моддалари билан айбланиб апрель ойидан бери судланаётган эдилар. 12-13 май куни уларга нисбатан ҳукм ўқилиши кутилаётган бўлиб, судланувчиларнинг қариндошлари ва тарафдорлари ҳар куни суд биноси ёнидаги пикетга чиқааётган эдилар. Охир-оқибат, милиция акция иштирокчиларини ҳибсга олишни бошлади, бу эса пикетчиларда судланувчиларни озод қилиш иштиёқининг пайдо бўлишига олиб келди.\nHuman Rights Watch ўзининг ҳисоботида таъкидлашича, жумага ўтар тунда 50 дан 100 кишигача бўлган гуруҳ патрул-пост хизмати батальонини ва Мудофаа вазирлиги 34-чи бригадаси жойлашган ерни ишғол қилишга эришдилар. Улар кўп миқдорда қурол-аслаҳага ва Зил-130 юк машинасини қўлга киритдилар. Расмий маълумотларга кўра, бу қилмишлар амалга оширилганида, милиция навбатчилик қисмининг тўрт нафар ходими ўлдирилган. Ҳужум қилганлар нафaқат 23 тадбиркорни, балки бошқа юзлаб маҳбусларни ҳам турмадан озод қилдилар. Уларнинг кўпи “диний экстремизм” ишлари бўйича айбланаётган эдилар.\nТурма ишғол қилинганидан сўнг маҳбуслар бошларидан кечирганларини сўзлаб бериш учун Бобур майдонига, ҳокимиятга йўл олдилар. Йўлда уларга бошқалар ҳам қўшилди, уларнинг орасида мобил телефон орқали таклиф этилганлар ҳам бор эди. Шундай қилиб, митинг уюштирилди, унинг иштирокчилари ўз муаммолари, расмийларнинг адолатсизликлари ҳақида гапирдилар ва президент Ислом Каримовни кўриш истагини изҳор этдилар. Улар Каримовдан ёрдам сўрмоқчи эдилар. Аммо ёрдам ўрнига уларнинг бошига ўқ ёмғири ёғилди.\nЎзбекистон президенти Ислом Каримов 17 май куни эълон қилган расмий баёнотида “оммавий тартибсизликлар давомида шаҳарда 10 милиционер ҳалок бўлди, 100 та атрофида жабрланди, ҳужум қилганлар орасидан ҳам шунчаси яраланган, ўдлирилган жанггарилар сони аниқланмоқда” ва “тўкилган қон учун барча масъулият “Акромийлар” маҳаллий диний гуруҳига ҳамда Афғонистон ва Қирғизистондан кириб келган “халқаро террорчилар” зиммасига юкланади” деб айтган эди. Матбуотда 187 кишининг ҳалок бўлгани ва 287 кишининг яралангани эълон қилинди. Ҳуқуқ ҳимоячилар ва андижонлик қочоқларнинг билдиришича, ҳалок бўлганларнинг сони бир неча баробарига кўпроқ, аммо уларнинг аниқ сонини айтиш қийин, чунки кўпчилик бедарак йўқолган.\nБахтиёр Мухторов тадқиоти давомида тўплаган маълумотга кўра, 13 май куни эрталаб Бобур майдонида тахминан 600 нафар одам тўпланган. Уларнинг орасида судланаётган 23 нафар тадбиркорнинг турмуш ўртоқлари, болалари, яқинлари ва қариндошлари бор эди. Отишма ҳам деярли шу вақтда бошланди: майдон ёнидан катта тезликда ўтган юк машинасида турган камуфляж форма кийган одам тўпланган одамларга қарата ўт очди ва бир-икки кишини ўлдириб, яна бир неча кишини яралади. Шундан кейин майдон ёнига милициянинг УАЗ машинаси келди. Унинг ичида ўтирганлар “атрофда турган одамларга қарата автоматдан тартибсиз ўт очдилар, шундан кейин машина Чўлгузар кўчасига қараб кескин бурилиб кетди. У ерда баррикадага қадалган автомобилнинг овози ўчди”, машинадан ола-чипор (камуфляж) форма кийган уч-тўрт киши тушди ва оламонга қарата автоматлардан яна ота бошлади. “Майдондаги бир-неча кишида ҳам қурол бор эди, улар ҳам қайтариб отишга бошладилар”. Ушбу ҳодиса оқибатида кам деганда беш киши ҳалок бўлди, уларнинг орасида 12-15 ёшли ўспирин ва ҳали мактабга чиқмаган гўдак бор эди. Кейинроқ, бунақа ҳужумлардан кам деганда яна иккитаси қайтарилди. Қизиғи шундаки, ҳаётлари хавф остида қолаётганини англаб етган митинг иштирокчилари майдонни тарк этмадилар, аксинча, митинг иштирокчиларининг сони оша бошлади, “менинг назаримда йигирма минг кишидан ошиб кетди”, - деб ёзади Бахтиёр Мухторов. Одамлар шунча вақтдан бери юракларида тўпланиб қолган дардларини президент Ислом Каримовга шахсан айтиш иштиёқи билан ёнар эдилар. Улар президент майдонга етиб келади деб ўйлар эдилар.\nСоат 17.00 га яқин митинг иштирокчиларидан бирортаси ҳам кутмаган ҳодисалар бошланди. Умуман олганда, ўзбекистонлик расмийларнинг танлаган чоралари бутун дунёни ларзага солди.\n“Соат 17.00 атрофида МХХ биноси томонидан Навоий проспекти бўйлаб Чўлпон кинотеатрига қараб иккита ҳарбий машина - аввал бронетранспортер (БТР), унинг орқасидан очиқ кузовли устига брезент қопланган УРАЛ русумли ҳарбий юк машинаси катта тезликда ўтди. Улар орқама-кетин, 10-15 сония фарқ билан ўтдилар. Ҳарбий машиналардан намойиш иштирокчиларига қарата автоматик қуроллардан нишонга олган ҳолда ўқ отдилар”.\nМухторов воқеа шоҳидлари ва иштирокчиларидан батафсил ҳикояларини келтиради. Улар ўлим тузоғидан қандай қилиб қутилганлари ва бундан кейин бошидан кечирганларини ҳикоя қилиб берганлар. Воқеа шоҳидларининг гапларидан Мухторов расмийлар ўз олдиларига намойишни тарқатиш эмас, балки унинг барча иштирокчиларини қириб йўқ қилишни мақсад қилиб олган деган хулосага келади. Бу ниятнинг мавжудлигига снайперлар ўз позициларини одамлар ўқ ёмғиридан қочиб, Чўлпон проспектига қараб югуришларидан олдинроқ эгаллаб олганлари далил бўлади.\n“Кўпчилик гувоҳларнинг кўрсатмаларида айтилишича, 13 май куни тушдан кейин ҳукумат қўшинлари митинг ўтаётган Бобур майдонини қуршовга олишни ва ундан чиқадиган йўлларга тўсиқлар қўйиш бўйича оперция ўтказа бошладилар. Митинг иштирокиларидан баъзилари соат 17.00 дан анча олдинроқ уйларига қайтмоқчи эдилар, аммо майдонга элтувчи барча йўлларнинг кесиб қўйилганини билиб қолдилар. Навоий, Комил Яшин, Қизил Байроқ кўчлари БТР ва ҳарбийлар томонидан тўсиб қўйилган эди. Одамлар уларга яқинлашганида эса, аскарларнинг ўқига дуч келдилар. Шундай қилиб, расмийлар митинг иштирокчиларининг тарқалишига йўл қўймадилар. Фақат Чўлпон кўчаси очиқ қолди. Ҳарбийларнинг ҳаракатларидан намойиш иштирокчиларини айнан шу кўчага юришга мажбур қилаяпти деган хулосага келиш мумкин эди. Аммо у ерда ҳам намойиш иштирокчиларини БТР, аскарлар ва снайперлардан иборат тўсиқ кутаётган эди. Шундай қилиб, ҳукумат қўшинларининг тактикаси намойиш иштирокчиларини Чўлпон проспектига итариб чиқариш бўлган, чунки бу ерда уларнинг ҳаммасини қириб ташлаш мумкин бўларди”, - деб ёзади тадқиқот муаллифи.\nУ тақдим этган маълумотда айтилишича, энг кўп қурбонлар Чўлпон проспектида бўлган, бу ерда кам деганда 400 киши ҳалок бўлди. Норозилик акцияси ўтаётган Бобур майдонида тахминан 30-40 киши ўлдирилган, Ўзбекистон-Қирғизистон чегарасида жойлашган Тешиктош қишлоғида ҳам тахминан шунча одам ҳалок бўлган. Кейинчалик маълум бўлишича, турмаларда қийноқлардан яна кам деганда 25 киши ҳалок бўлган. Мухторовдаги маълумотга кўра, 241 киши турли муддатларга озодликдан маҳрум этилган ва жазони ўтаётган жойларда қийноққа солинмоқда. Мухторов ўзининг тадқиқотида бедарак йўқолган ёки турма ва тергов ҳибсхоналарида қийноқлардан жон таслим қилган ҳамда озодликдан маҳрум этишга ҳукм қилинган 13-14 май воқеаларининг шоҳидлари ва иштирокчиларининг рўйхатини келтиради.\nВоқеа шоҳидларининг гувоҳликларига таяниб, тадқиқот муаллифи Андижон вилояти миллий хавфсизлик хизмати ва ички ишлар идоралари вилоят касалхонасини тергов изоляторига айлантириб юборганларини ёзади. Мухторовда бор маълумотга кўра, “қийноқлардан ҳалок бўлган ва судсиз қатл этилганларнинг жасадларини қариндошларга милиция ходимлари кузатувида берилган. Улар жасадларни ҳатто очиб ювишга ҳам рухсат бермаганлар”.\nБахтиёр Мухторов рисоласининг рус тилидаги матнини бу ерда ва бу ердаўқишингиз мумкин.


7 йил аввал 1427 siyrat.uz\nПайғамбар алайқиссалом зулҳижжа ойининг тўққизинчи куни Арафотга чиқдилар ва шу ерда Ислом динининг асосий шаҳобчалари батафсил баён этилган улуғ нутқларини ирод этдилар. Бу тарихнй нутқнинг мазмуни қуйидагичадир:\nБарча ҳамду сано Аллоҳга хос, Аллоҳни улуғлаймиз, Аллоҳдан афв сўраймиз, Аллоҳга тавба қиламиз. Аллоҳга сиғиниб нафсимизнинг васвасадан ҳамда ёмон ишлардан паноҳ тилаймиз. Аллоҳ ҳидоятга бошлаган одамни ҳеч ким йўлдан оздиролмайди, Аллоҳ адаштирган одамни ҳеч ким ҳидоят қилолмайди. Шунга гувоҳлик бераманки, бир Аллоҳдан ўзга ҳеч илоҳ йўқ, Аллоҳнинг шериги ҳам йўқ. Шунга гувоҳлик бераманки, Муҳаммад Аллоҳнинг бандаси ва элчисидир.\nСизлар Аллоҳнинг бандалари, сизларни Аллоҳга тақводорлнк қилишга даъват этаман, Аллоҳга итоатда бўлишингизни тарғиб этаман. Гапимни хайрли ишлардан бошлайман. Эй одамлар, сўзларимга қулоқ солинглар! Бу йилдан кейин шу ерда сизлар билан учрашмаслигим мумкин деб ўйлайман. Эй одамлар, то Роббингизнинг даргоҳига боргунча бир-бирингизнинг жонига, молига хиёнат қилиш мана шу ойнинг, мана шу куннинг, мана шу жойнинг ҳурматани бажо келтирмаслик каби ҳаромднр. Етказдимми? Эй Аллоҳ, ўзинг гувоҳ бўлгин!\nҚўлида бировларнинг омонатлари бор кишилар бу нарсаларни ўз эгаларига қайтаришсин, жоҳилият даврида ҳукм сурган судхўрлик бекор этилади, мен ишни, аввало, амаким Аббос ибн Мутталибнинг судхўрлигини бекор қилишдан бошлайман., Жоҳилият давридаги қон қарз (қасос) ҳам бекор қилинади, аввало,Омир ибн Робиъа ибн Ҳориснинг қон қарзини йўққа чиқараман. Жоҳилият давридаги одатлардан Каъба билан Обизамзамни бошқаришдан бошқа ишларнинг ҳаммаси бекор қилинади. Қасддан одам ўлдирган қотил (албатта) ўлдирилади. У бировни калтак ёки тош билан уриб ўлдирса, қисман қасд қилган ҳисобланиб, товонига юзта туя тўлатилади, бундан ортиқ ҳақ ундириш жоҳилият давридаги кишиларга хос.\nЭй одамлар! Шайтон заминингизда Худо бўлишдан умидини узди, лекин у майда-чуйда ҳисоблайдиган ишларингизда сизларни ўзига бўйсундиришга уринади. Эй одамлар! Наси* деган нарсани қўллаш куфрни янада оширади, кофирларни адаштиради. Аллоҳ ҳаром қилган ойни ўзларича ҳалолга айлантириш учун уни бир йил ҳалол, келгуси йили эса ҳаромга чиқаришади. Аллоҳ осмону заминни яратганидан буён замон ўз йўриғида ҳукм сурмоқда. Қуръонда Аллоҳнинг ҳукмига биноан осмону замин яратилгандан буён ойларнинг сони ўн икки, улардан тўрт ойнинг ҳурматини сақламаслик ҳаром қилинган. Бу ойларнинг учтаси Зулқаъда, Зулҳижжа, Муҳаррам олдинма-кейин, Жумадиул охир билан Шаъбоннинг орасидаги Ражаб ойи эса ёлғиз келади. Сизларга етказдимми?! (Аллоҳнинг ҳукмини етказдимми?) Эй Аллоҳ, ўзинг гувоҳ бўлгин!\nЭй одамлар! Зиммангизда амал қилишингиз лозим бўлган аёлларингизнинг ҳақи бор, аёлларнинг зиммасида ҳам улар риоя этадиган сизларнинг ҳақингиз бор. Сизларнинг ҳақингиз шуки, аёлларингиз иффат жойига бегона одамларни яқин йўлатмаслиги, сизлар ёқтирмайдиган кимсаларни берухсат уйга киритмаслиги ва фоҳишабозлик қилмаслиги лозим. Мабодо шундай қилишса, Аллоҳ уларни қаттиқ тутишингизга, остона ҳатлатиб чиқармаслигингизга, бир тўшакда ётмаслигингизга, астароқ уришингизга ижозат беради. Борди-ю улар тийилиб, ҳукмингизга итоат этишса, яхшиликча ош-нон, кийим-кечак билан таъминланглар, сизларнинг амрингиздаги аёлларнинг ихтиёри ўзларида эмас. Уларни Аллоҳнинг омонати қилиб олгансизлар, уларни никоҳ орқали ўзингизга ҳалол этдингиз. Аёлларга Аллоҳдан қўрқиб муносабатда бўлинглар, аёлларга яхши муомала қилиш ҳақидаги васиятларни қабул этинглар. Сизларга етказдимми? Эй Аллоҳ, гувоҳ бўлгин!\nЭй одамлар! Мўминлар бир-бирига қариндош, қариндошнинг ўз ихтиёри билан бермаган моли ҳеч кимга ҳалол эмас. Сизларга етказдимми?! Эй Аллоҳ, гувоҳ бўлгин!\nМендан кейин муртадга айланиб, бир-бирингизни қирадиган кофир бўлманглар. Сизларга мен Аллоҳнинг китоби бўлган Қуръонни ўқиб эшиттирдим. Қуръонни маҳкам тутсангиз,адашмайсизлар. Етказдимми?! Эй Аллоҳ, гувоҳ бўлгин!\nЭй одамлар, сизларнинг Роббингиз бир, отангиз бир, ҳаммангиз бир отадан тарқагансиз. Одам Ато тупроқдан яратилган. Кимки энг муттақий (Аллоҳнинг буйруқларига- амал қилиб, қайтарган ишларидан ўзини тийган одам) бўлса, у Аллоҳнинг назарида энг ҳурматли одамдир. Араб билан арабдан бошқа одамнинг қайси бири тақводор бўлса ўшаниси афзал. Етказдимми?! Эй Аллоҳ, гувоҳ бўлгин!\nГапларимни эшитиб турганлар бу ерга келолмаганларга етказишсин. Эй одамлар, Аллоҳ ҳар бир ворисга мерос насибасини белгилаган. Меросни фақат биргина ворисга васият қилиш дуруст эмас. Мероснинг учдан биридан кўп қисмини васият қилиш ҳам яхши эмас. Бола эркакка мансуб, асл зиногарники эмас. Кимки ўз падаридан бошқа бировни ота деб, хўжасидан бошқа бировни хўжа деб даъво қилса, Аллоҳнинг, фаришталарнинг ва барча кишиларнинг лаънатига учрайди, унинг берган нарсаси ва гувоҳлиги қабул этилмайди. Сизларга омонлик ва Аллоҳнинг раҳмати бўлсин!\nШу куни Аллоҳ мўминларга берган неъматини Қуръондаги Моида сурасининг 3-оятида баён этди: «Бугун сизларникг динингизни камолотга етказдим, сизларга берган неъматимни тамомладим ва динингизга Исломни танладим». Мусулмонлар мана шу кунни Аллоҳ таолонинг беадад неъматига шукр изҳор этадиган бахти кулган кунга, байрамга айлантириб олишса арзийди.\nШундан сўнг Пайғамбар алайҳиссалом шайтонга тош отиш, қурбонлик қилиш, соч олдириш каби ҳажнинг шартларини бажо келтирдилар ва Маккада ўн кун тургач, Мадинага қайтдилар. Олисдан Мадина кўринганда уч қайта такбир айтиб: «Ёлғиз Аллоҳдан бошқа илоҳ йўқ, Аллоҳнинг шериги йўқ, Аллоҳ жамики жонзотларни идора қилади. Барча ҳамду сано Аллоҳга хос, Аллоҳ ҳамма нарсага қодир. Биз Роббимизнинг даргоҳига қайтгувчилармиз, тавба қилгувчилармиз, сажда қилгувчилармиз, ҳамд айтгувчилармиз. Аллоҳ ваъдасини бажо келтирди, Пайғамбарига ёрдам берди, мушриклар тўдасини ёлғиз ўзи мағлуб этди», дедилар.\n*Наси — арабларда ой, йил ҳисобида қамария ойлари қўлланиларди. Қон тўкиш эҳром қилинган ҳаж ойлари (Ражаб, Зулқаъда, Зулҳижжа, Муҳаррам)нинг ҳурматини сақлаш Иброҳим ва Исмоил пайғамбар замонасидан бошлаб жорий этилди. Лекин бу тартиб-қоида уларнинг савдо-сотиқ ишларига зарар етказди, чунки ҳаж баъзан уларга номувофиқ фаслга, баъзан эса ҳаром қилинган ойлар тижоратга фойдасиз пайтга тўғри келиб қоларди. Шу боис улар ой-кунлар ҳамиша манфаатларига мос кеилши учун қамария йилини Шамсияга мослаштириш ниятида унинг охирига маълум кунларни қўшиб наси яъни кечиктирилган деб аташди. Бундай кунлар жамланиб бир ойни ташкил этар, баъзи йиллар ўн икки ой, баъзилари эса ўн уч ой бўларди. Оқибатда ҳаж бир йилда икки марта ҳам келаверадиган бўлди. Шу боис пайғамбар алайҳис-салом Ҳаж-ул-вадода Оллоҳ таолонинг амрига биноан бу тартибни амалдан қолдириб, қамария ҳисоби бўйича иш юритишни тавсия этдилар. Замон айланиб, ҳаж яна ўз вақтида келадиган бўлди. Пайғамбар алайҳис-саломнинг "Замон айланиб келди", деганларида шу воқеа кўзда тутилган.


Бир вақтлар черковга айлантиришга мўлжалланган масжид ҳақида биласизми? | Azon.uz - Ахборот-таҳлилий портал\nБир вақтлар черковга айлантиришга мўлжалланган масжид ҳақида биласизми?\n2022 13:25 29.05.2019\nХожа Аҳрор Валий жоме масжиди – 15-асрга оид меъморий ёдгорлик. Хожа Аҳрор қурдирган, шаҳарнинг бош жоме масжиди бўлган, Усмон Қуръони шу ерга келтирилган эди. 1875 йил чор маъмурлари томонидан бузиб ташланган. Усмон Қуръони Самарқандга олиб кетилган. 1886 йил маҳаллий аҳоли норозилигидан хавфсираган чор маъмурияти масжид биносини қайта қуриб берган. 1999 йил масжид пойдеворини бузиш пайтида уни шу йили қурилгани ҳақидаги ёзув топилган. Аммо руслар томонидан бунёд этилган бу иншоот масжид бўлмай, келгусида черковга мўлжалланган бўлган. Масжид биноси ичида меҳроб ўрнига икона ўрнатадиган хоччалар қилинган эди.\nХожа Аҳрор Валий масжид Тошкент Мақолалар\n“Хожа Аҳрор Валий” жомеъ масжидида аёллар учун намозхона очилди\n1424 23:15 01.03.2018


Зўравонлик рағбатчиси « Ўзбекистон Халқ Ҳаракати\n13 May 2017 - 6:00\n(Брюссель анжуманидаги нутқ)\n1990 йилларнинг бошида Ўзбекистонда, сиёсий партиялар билан бир қаторда, диний гуруҳлар ҳам ташкилотлана бошладилар. Бу гуруҳларнинг аксарияти ёш авлодни иймонли тарбиялаш ғояси билан ўртага чиққандилар. Бу гуруҳларнинг ниятлари холис ва енг ичида зўравонлик тошини яширмаган эдилар.\nМасалан, Абдулла Ўтаев деган кишининг тузган “Уйғониш фирқаси” мамлакатдаги мавжуд сиёсий елпозага (спектрга) бемалол интеграция бўлиши мумкин эди.\nТўғри, ўз ҳатти-ҳаракатларида радикализм аммораларини ташиган маргинал, норасида гуруҳлар хам йўқ эмасди. Масалан, “Тавба” деб номланган гуруҳ шундайлардан биттаси эди. Кейинчалик бу гуруҳдан “Ўзбекистон исломий харакати” деган ташкилот ўсиб чиқди. Аммо ўша пайтларда бу гуруҳларни хам ақлли бир сиёсат билан мавжуд қонунлар роми ичига тортиш мумкин эди. Афсуски, бундай бўлмади. Бу гуруҳлар Конституцион майдондан суриб чиқарилиб, ўгай фарзанд мақомига индирилдилар, бу эса уларни режимнинг ашаддий душманларига айлантирди.\nАлбатта, бу феноменнинг дебочаси бор. Гап шундаки, коммунизмнинг йиқилишидан сўнгра, АҚШ ва Ғарб давлатларининг янги душмани “ислом фундаментализми” эълон қилинди, бу эса бизнинг янги пайдо бўлган Ўрта Осиёлик диктаторларимизга айни муддао бўлди.\nУлар бу коньюнктурадан эрксевар мухолифат ва мўътадил диндорларни йўқ қилиш учун интенсив шаклда фойдалана бошладилар.\nДиктаторлар ичидаги энг ашаддийси, Ўзбекистон хукмдори Ислом Каримов ўз аждодлари коммунистларга ўхшаб, ўзига мухолифат қилган хар кимга қарши “қизил террор” бошлаб юборди. Бу “қизил террор” бора-бора радикализм буқасини гиж-гижловчи қизил латтага айланди.\nКаримов бу хавфли ўйинни 20 йил давомида ўйнаётган тахликали бир қиморбоздир.\nЎтган асрнинг охирларида Каримов АҚШ президенти Буш идорасини ўзининг Жанубдан келаётган “ислом экстремизми” га қарши бир қалқон эканлигига ишонтирди.\nЭнди у Барак Обама идораси билан фаол мулоқотга ўтди, кўриниб турибди-ки, унинг мудхиш мақоми яна сақланиб қолинади.\nБу орада “ислом эсктремизм” синдроми Марказий Осиё ўлкаларида шу қадар чуқурлашди-ки, бутун ўзбек мухолифати шубха ва гумон остида қолди.\nБиз инсонларнинг бу мудҳиш синдромдан қутилишлари учун нимадир қилмоғимиз керак эди. Шу азм ва қарор билан биз “13 май Иттифоқи”ни туздик. Бу Иттифоққа Ўзбекистон хукумати жон жахди билан “диний радикаллар” қилиб кўрсатишга интилаётган гуруҳларни киритдик.\nМана, улар биз билан ёнма-ён ўтиришибди ва биз билан бир ҳур инсон ўлароқ, демократик бир лисонда суҳбатлашмоқдалар. Улар “Жаслик” кампида хам ўтиришган бўлардилар ва Каримов назоратчиларининг, конвойларининг гапирган тилида, зўравонлик тилида хам гапиришган бўлардилар.\nДемак, интеграция мумкин экан, демак, инсонлар ҳаммаси ҳур туғилар экан, демократ ёки террорист бўлиб туғилмас эканлар. Сиз инсонларнинг сўзини эркин сўйлаш иродасини поймол қилмасангиз бўлди. Уларни сизнинг зулмингиздан химояланишга мажбур қилмасангиз бўлди, ҳимояланиш учун қўлига қурол олишга мажбур қилмасангиз етар.\nИнсон ҳақлари Декларациясида шундай сатрлар бор: “Инсон ҳақлари шунинг учун ҳам Қонун ҳукми билан ҳимоя қилиниши керак-ки, токи инсон зулм ва истибдодга қарши сўнгги чора сифатида қўзғолонга бош урмасин.” (1948 йил 10 декабрда Бирлашган Миллатлар Ташкилотининг Бош Ассамблеяси тарафидан қабул қилинган “Инсон ҳақларининг Умум декларацияси”) Ўзбекистондаги ижтимоий сиёсий вазият Шунчалик ёмонлашганки, одамлар мавжуд режимга қарши қўлига қурол олиш даражасига келганлар. Бу одамлар диний экстремистлар эмас, мухолифатчи ҳам эмаслар, оддий иш одамлари, бизнесменлар, ўқитувчилар ва ишчилар, ҳатто журналистлардир, дейди тадқиқотчи.\nБу ерда Оврупо Иттифоқи хўжакўрсинга қилинган рамзий санкцияларини Ўзбекистондан олиб ташлайликми, йўқми, дея муноқаша қиларкан, у ерда Каримов ўзининг қийноқ машинасининг тезлигини сурункали равишда оширмоқда ва бу билан жамиятимизда радикализмни кучайтирмоқда.\nБугун Каримов бошқараётган ўлканинг прокурорлари инсонларни уларнинг айбига қараб эмас, юқоридан олган планга қараб купайтирмоқдалар. Улар “бу ой ичида 15 киши мухолифатдан, 15 киши диндорлардан қамашимиз буюрилди”, деб, буйруқни сўзсиз бажараяптилар.\nБугун режим жаллодлари инсонларни 5 йил аввалгига қараганда анча замонавий услублар билан қийнамоқдалар ва ўлдирмоқдалар.\nЖамиятимизда борган сари кучланаётган радикализмнинг сиёсий сабаблари билан бир қаторда иқтисодий сабаблари ҳам бор, албатта.\nМасалан, Каримов бир ярим ой аввал ими-жимида бир иш қилди, у фермерларга ўз маҳсулотларини ташқарига чиқиб сотишни конун йўли билан таъқиқлади.\nБу шундоқ хам барбод бўлган ўрта ва кичик бизнесга яна бир зарба демакдир. Энди хеч ким қонуний йўл билан мева, сабзовот ва бошқа боғча маҳсулотларини сота олмайди.\nБу холат ҳуқуқ органлари, божхона ходимларининг ноқонуний бойишига, контрабандага йўл очиб беради. Аммо ҳукумат бу олинган “тадбир”ни ички бозордаги баҳонинг кўтарилиб кетмаслиги учун ва хазинани тўлдириш учун қилинган зарурий қадам деб изоҳлайди. Лекин асл сабаб бошқа ерда. Асл сабаб – режим инсонларнинг ўз маҳсулатларини истаган бозорида, истаган нархига сотиб, бойиб кетишидан ва ҳукуматдан мустақил бир ижтимоий қатламга айланишидан қўрқади.\nЛекин ҳукумат бу “тадбир”дан аламзада бўлган инсонларнинг ғазаби уларни радикал харакатларга судраши эҳтимолини идрок қилишдан ожиздир. Аввал Ғарб давлатлари Ўзбекистонда юритилаётган зўравонлик сиёсатига, давлат террорига нисбатан жуда ҳассос муносабатда бўлардилар. Энди улар ўзбек диктаторининг қилғилиқларига кўникди шекилли, аввалги позицияларидан чекиниб, унинг жиноятларини кўрмасликка олабошладилар.\nБугун 2009 йилда Оврупа Бирлиги “мусбат ўзгаришлар бор” деб, Ўзбекистонга санкцияларини бекор қилаётган кунда, у ерда сиёсий ва диний маҳбуслар сони Оврупа Иттифоқи ўз санкцияларини жорий қилган 2005 йилдагига кўра икка марта кўпайган.\nЎзбекистон Оврупа Иттифоқининг санкцияларидаги ҳеч бир талабни бажармади. Бу ҳам етмаганидай, Ўзбекистон ташки ишлар министри Норов Брюсселлда Хавер Солана билан ачомлашар экан, унинг қулоғига “Ғарб бизнинг келажаги буюк давлатимизнинг ички ишларига аралашмасин”, деб шивирлаб қўйди.\nАлбатта, министрнинг бу тахдиди нонкўрликдан бошқа нарса эмас.\nКаримов режими Бирмадаги сиёсий режим каби мустабид, аммо Европа Иттифоқининг Ўзбекистонга уйғулаган санкциялар Бирмага қарши жорий қилинган санкцияларнинг ўндан биттаси ҳам эмас.\nАксинча, Ғарб узоқ йиллардан бери Ўзбекистондаги мустабид тузумга “исломий экстремизмга қарши кураш” баҳонасида моддий ва маънавий ёрдам бериб келмоқда. Ғарб токи Каримов режими яшар экан, бу минтақадан экстремиз асло аримаслигини англашни истмайди.\nЭкстремизмнинг асосий таъминотчиси Каримовнинг ўзидир. Экстремиз унга Оврупо Хавфсизлик ва Хамкорлик Ташкилотини, Оврупо Иттифоқини ва Американи қўрқитиш учун керак. Бу фожеанинг ярми, унинг қолган ярми Ўзбекистонга қўшни жумхуриятларда ётибди. Гарчанд Ўзбекистонга қўшни давлатларнинг лидерлари Каримовни жинидан баттар ёмон кўрсалар-да, унинг давлатни бошқариш услубидан фойдаланишдан ҳеч жирканмайдилар.\nУларнинг наздида ўзбек диктаторининг системали равишда халқ тонобини тортиб қўйиш усуби ўзини оқлаган услуб сифатида қабул кўрди.\nМатбуотда ёзилишича, яқинда Қозоғистонда Қуръон сураларини “экстремистик адабиёт” қаторига қўшганлар. Астана шахрининг махкамаси Қуръоннинг баъзи сураларини гуё уларнинг ваҳҳoбойлик назариясини ташиганлари учун таъқиқлаган эмиш.\nБу мaҳкама ҳокимлари ўзларининг нима қилаётганини билмайдиган жохиллардир. Чунки улар бундай ҳукмлар билан ўша радикализмни кучайтиришга эришадилар холос. Яъни Астана худди Тошкентга тақлид қилиб шундай ҳукм чиқармоқда, бунинг бошқа изоҳи бўлиши мумкин эмас.\nМинтақамиздаги Вазият таранглигининг иккинчи вектори бу энергоресурс ва сув муаммоларига бориб тақалмоқда. Бу муаммолар минтақа халқлари ўртасидаги алоқаларнинг таранглашувига доим туртки бериб турадиган омиллардир.\nБу масалаларнинг йиллардан бери хал қилинмаёганидан Марказий Осиё давлатларининг авторитар идоралари, айниқса ўзбек ҳукумати, шахсан Каримовнинг минтақа сиёсати масъулдир. Каримов минтақадаги истиқрорсизликнинг бош манбаидир. Қўшни давлатлар билан душманлик сиёсатининг меъмори айнан шу одамдир. Марказий Осиё давлатлари чегараларини тиканли сим билан ўраш ташаббусининг бошида ҳам шу зот туради.\nУ минтақа лидерлари саммитларида бошқа раҳбарлар билан уришиш ва халқларимиз орасига нифоқ солиш учун мутлақо бир баҳона топади.\nШундай экан, жамиятимиздаги радикализация муаммосини уни келтириб чиқарган сабаблар бартараф қилинмасдан туриб ечиш мумкин эмас.\nДемак, бу бўхрондан бизни фақат сиёсий ва иқтисодий ислоҳотларгина олиб чиқиш мумкин.Шундай тубдан ислоҳотларга бугунги ҳукумат ҳозирми?\nМен шасхсан унинг ҳозирлигига ва қачондир ҳозир бўлишига ишонмайман.\nБу вазиятда биз, Ўзбекистонга ўзгаришлар тарафдорлари бўлган кишилар нима қилишимз керак?\nБиринчидан, биз аввал Каримов режимини бутун дунё худди ўзбек халқи кўргандай ёмон кўради, деган хаёлпарастликдан қутилишимиз керак.\nИккинчидан, Каримов режимининг Марказий Осиё минтақасини истиқрорсизлантирадиган асосий факторлардан эканини дунё афкор оммасига содда қилиб англатишимиз керак. Ва бу режимдан қутилиш фақат Ўзбекистон учун эмас, бутун минтақа учун хам буюк қутилиш бўлажагига дунё жамоатчилигини ишонтиришимиз лозим.\nУчинчидан, биз бугунгача олиб борган кураш услубимизнинг (пикетлар, шикоят хатлари, мониторинглар ва ҳакозо) эффективлиги биз кутгандан анча паст бўлганлигини тан олиб, иш услубимизни ўзгартиришимиз, янги стратегия қабул қилишимиз зарур. Идеалларимиз учун эффектив кураш услубини танлагандан сўнг, ҳаракатимиз жабҳасини юрт ичига кўчириш, бутун имкониятларимизни юрт ичидаги курашга сафарбар этмоғимиз лозим.\nИлк қиладиган ишимиз режимнинг информацияни ўтказмаслик учун тиклаган деворини тешиб, халқимизга ўзимизни янгидан танитиш ва ўлкамиз келажаги учун нималар қилишга тайёр эканлигимизни, режаларимизни етказиш бўлиши керак.\nТоки бу режим ҳокимиятда экан, халқимизни ҳеч бир сайловда қатнашмасликка даъват этмасликка чақиришимиз лозим. Мухолифат номидан сайловда қатнашиш керак, дея режим тегирмонига сув қуяётган мунофиқлардан узоқ туриш лозим. Биз учун халқ қатнашмайдиган ҳар қандай сайлов ҳаром саналиши керак.\nБизнинг «13 май Иттифоқи» ўз сафларига террорни лаънатлаган, мамлакатимизнинг тинч йўл билан тараққий қилишини шиор қилган диний жамиятларни ҳам илова қилди. Чунки биз мўътадил қарашдаги диний ташкилотларни умумдемократик жараёнга интеграция қилмасдан туриб, ўлкада ҳақиқий тинчлик ва истиқрорнинг ўрнатилиши маҳол деб биламиз.\nШу контекстда айтишимиз мумкин, биз бу ерга 20 йил давомида дунёни лақиллатиб келаётган Каримовнинг “ислом фундаментализми” шиорининг сафсата эканини исбот қилиш учун бу ерга тўпландик.\nБиз бу ерга ўзбек жамиятидаги радикализм сабабларини ислом динидан эмас, сиёсий режимнинг тоталитар моҳиятидан ахтармоқ лозим, дейиш учун келдик. “13 май Иттифоқи» ўз мавжудияти билан бу аксилинсоний режимга қарши турли зеҳниятдаги гуруҳлар бирлашиши мумкинлигини кўрсатмоқда.\nЕтарки, бу гуруҳлар озодлик, адолат тарафдори бўлсинлар, террор ва зўравонликка қарши бўлсинлар. Шу маънода, биз бу ерга қолган гуруҳларни ҳам, бутун эрксевар инсонларни бир байроқ остига тўпланиб, режимга қарши курашга чорлаш учун тўпландик.\nМен, авваламбор, ўзбек давлати терроридан азоб чеккан ва чекаётган юзминглаб инсонларимизга сасланмокчиман: Сабр яхши нарса, аммо бу сабрингиз билан фахрланманг. Бу аҳволингиз тобора золимга қулликни қабул қилишга ўхшаб бормоқда. Бошингизни кўтаринг, тиз чўккан жойингиздан туринг, оёққа қалқинг. Ишингизни, уйингизни йўқотишдан қўрқманг, чунки бу инсоний шарафни йўқотишдан ҳам қўрқинчли эмасдир. Мен 20 йилдан бери режим жаллодларининг мухолифат ва диндорларни кандай йўқ қилаётганига жим қараб турган миллионларга мурожаат қилмоқчиман: Яқинда, жуда яқинда сиз учун Уят Тонги отажак. Бу ойдинликда сиз зулм олдидаги сукунатингизнинг қонли режим билан муроса эканлигини кўражаксиз.\nСизлар бу қўрқинчли Тонг отишидан олдинрок уйғонинг, ўзингизга келинг.\nМен жинояткор режим дастурхони атрофида уймалашаётган бир ҳовуч озчиликка мурожаат қиламан: Эй, бечоралар, бу зулм кемасидан тезроқ қочинг, тавба қилинг ва ўз халқингизнинг пойига йиқилинг, балки сизларнинг хиёнатингизни авф этар.\nНиҳоят, 20 йилдан бери мухолифатнинг бирлашуви ҳақида сайраб, бирлашув бошланганда, унга тўсиқ қўйиш учун минг баҳона уйдираётган мунофиқларга сасланаман: Эй, аҳли нифоқ, сизларнинг зотингизни Бадрдан, Уҳуддан, Хайбардан, Худайбийядан бери биламиз. Сиз Олий Адолатга инонганларни ўша пайтларда йўлдан оздира олмагандингизлар, бугун ҳам иншоАллоҳ йўлдан оздира олмайсизлар. Биз бу йўлда манзилга етамиз иншоАллоҳ, Ўзи бизга мададкор бўлса, бaс.\nМуҳаммад Солиҳнинг 2013 йилда Истанбулда чоп этилган “Туркистон шуури” китобидан. (456-463-саҳифалар.)